Očekuje se Bidenov govor o vanjskoj politici SAD\nOčekuje se da će predsjednik Sjedinjenih Američkih Država Joe Biden 1. februara održati govor u kojem će iznijeti svoje stavove o vanjskoj politici dok pokušava promijeniti politički kurs zemlje nakon četiri godine prethodne administracije sa motom "Amerika na prvo mjestu" njegovog prethodnika Donalda Trumpa.\nBidenov govor će se fokusirati na "obnavljanje pozicije Amerike u svijetu", rekao je službenik Bidenove administracije, kako prenose NBC News i CNN. Iako se ne očekuje da će se Biden dublje ulaziti u specifičnosti politike, govor će nastojati da postavi novi ton nakon Trumpovog odnosa prema međunarodnim institucijama i sukoba sa saveznicima i konkurentima.\nOčekuje se i da će u potpunosti podržati svog novog državnog sekretara Antonyja Blinkena, koji preuzima State Department.\nU inauguralnom govoru 20. januara, Biden se obvezao da će "popraviti" saveze koji su pod tenzijama i ponovo se "angažovati" u svijetu. Biden je već poduzeo mjere za ponovno pridruživanje SAD Pariskom klimatskom sporazumu i Svjetskoj zdravstvenoj organizaciji (WHO) što je bio i dio predizbornog obećanja da će borba protiv globalnog zagrijavanja i pandemije izazvane korona virusom biti na vrhu njegovih prioriteta.\nBiden se suočava s nizom izazova na globalnoj sceni, od deeskalacije sve većih tenzija s Iranom do bavljenja sjevernokorejskim nuklearnim i raketnim programima. Kao i sa pogoršanjem odnosa s Kinom i Rusijom, iako Bidenova administracija traži mogućnosti za saradnju u oblasti obostranih interesa sa svojim rivalima.\nVjerujete li da će nova američka administracija biti značajnija potpora BiH?


Nogometni savez BiH se u potpunosti ogradio od bilo kakve nadležnosti za meč Goražde - Velež\nSAOPĆENJE Sporna utakmica 17. kola\nKomisija za suđenje NS Federacije jedina odgovorna\nNogometni savez BiH oglasio se zvaničnim saopćenjem u vezi sa spornom utakmicom 17. kola Prve lige FBiH u kojoj je Goražde porazilo Velež 1:0, a nakon čega su gosti iz Mostara uložili velike proteste na suđenje tog meča.\n- NSBiH izražava iskreno žaljenje zbog dešavanja na utakmici 17. kola Prve lige FBiH: FK Goražde - FK Velež, i ujedno ističe da je Nogometni savez Federacije BiH isključivo i jedino nadležan i odgovoran za organizaciju i vođenje svih segmenata takmičenja u Prvoj ligi, uključujući i segment suđenja. Komitet za sudije i suđenje NSBiH nije ni na koji način učestvovao u delegiranju sudija niti u analizi suđenja nakon završene utakmice, te tako ni NSBiH ne može biti odgovoran za posljedice izazvane odlukama odgovarajućih komisija NS Federacije - navodi se u saopćenju NSBiH.\nNakon toga, saopćeno je da bi ovih problema bilo puno manje kada bi postojao barem minimum saradnje između nadležnih komiteta NSBiH i NSFBiH.\n- Komisija za sudije i suđenje NS Federacije BiH je jedina koja je odgovorna za rješavanje pitanja vezanih za suđenje na spomenutoj utakmici. NSBiH ističe da bi ovakvih problema bilo mnogo manje kada bi postojao barem minimum saradnje i uvažavanja između nadležnih komiteta/komisija NSBiH i NS Federacije BiH - navodi se u saopćenju.\nNogometni savez BiH Goražde Velež\nU organizaciji UEFA-e i NSBiH: Počeo seminar o pirotehnici na stadionima\nUsvojen Prijedlog premija za "Zmajeve": Koliko će zaraditi reprezentativci plasmanom na EURO\nNSBiH potpisao memorandum o saradnji s FA Norveške\nOdgođena sjednica Izvršnog odbora zbog koronavirusa\nBravure fudbalskog virtuoza za dan pogledalo skoro tri miliona korisnika Instagrama\nAmel Tuka otvara novu atletsku stazu na Gradskom stadionu\nSlavnog nogometaša s razlogom povezuju sa porno glumicom\nLale: U Covid planu sve se svodi na to da se igra


Zatvorena biračka mjesta u BiH: U Velikoj Kladuši izlaznost 35,86 % - Radio Velika Kladuša\nU 19 sati zatvorena su biračka mjesta u Bosni i Hercegovini, na kojima je u nedjelju, 12. oktobra, u sklopu Općih izbora moglo glasati 3.278.908 birača. Još nema konačnog broja izlaska birača i vjerovatno će ga iz Centralne izborne komisije BiH (CIK BiH) saopćiti oko 21 sat, kada je planirana pres konferencija. I ove Izbore pratile su neregularnosti, ali do sada nije objavljeno da su one takvog obima da bi mogle uticati na regularnost biračkog procesa…\nU 19 sati zatvorena su biračka mjesta u Bosni i Hercegovini, na kojima je u nedjelju, 12. oktobra, u sklopu Općih izbora moglo glasati 3.278.908 birača. Još nema konačnog broja izlaska birača i vjerovatno će ga iz Centralne izborne komisije BiH (CIK BiH) saopćiti oko 21 sat, kada je planirana pres konferencija. I ove Izbore pratile su neregularnosti, ali do sada nije objavljeno da su one takvog obima da bi mogle uticati na regularnost biračkog procesa.\nPrema riječima predsjednika Općinske izborne komisije Velika Kladuša, Jasmina Hušića, u izbornoj jedinici Velika Kladuša svoje biračko pravo u periodu od 07:00h do 19:00h od 41.300 registriranih ostvarilo je 14.868 građana, što u procentima iznosi 35,86 posto.\nVIDEO IZJAVA: Jasmin Hušić, predsjednik Općinske izborne komisije\nUglavnom, izborni proces u Velikoj Kladuši odvijao se nesmetano, mada su tokom dana evidentirana i dva problema. Na biračkom mjestu u Šumatcu jedan birač fizički je nasrnuo na člana biračkog odbora, dok je na biračkom mjestu u Podzvizdu zabilježen verbalni napad između posmatrača i člana biračkog odbora. Na svim biračkim mjestima prisutni su bili i pripadnici Policije, tako da su sve mjere oko sigurnosnog aspekta bile ispunjene.\nU Velikoj Kladuši glasalo se na 64 redovna biračka mjesta, jednom biračkom mjestu za glasanje u odsustvu, te uz jedan mobilni tim. Biračko mjesto za glasanje u odsustvu bilo je smješteno u prostorijama Osnovne škole „25. novembar“. Mobilni tim posjetio je pet osoba koje su se u ranijem periodu prijavile za ovakav vid glasanja, zbog bolesti i vezanosti za postelju.\nNa Općim izborima građani su birali članove Predsjedništva Bosne i Hercegovine, poslanike u Predstavničkom domu Parlamentarne skupštine BiH, Parlamentu Federacije BiH, Narodnoj skupštini Republike Srpske, te novi sastav parlamenata u svih deset kantona u Federaciji. Također je biran i predsjednik, te potpredsjednici Republike Srpske. Na ovim izborima učestvovalo je 98 političkih subjekata – 50 stranaka, 24 koalicije i 24 nezavisna kandidata. Svi oni ponudili su kandidate koji bi trebalo da popune 518 mandata na raznim nivoima vlasti.\nOvi Izbori su bili „najposmatraniji“ u poslijeratnoj historiji Bosne i Hercegovine, jer je birački proces nadgledalo čak 60.000 posmatrača. Prve preliminarne izborne rezultate Centralna izborna komisija Bosne i Hercegovine trebala bi da saopći na konferenciji za novinare u ponoć. Potvrđivanje rezultata Općih izbora 2014. Centralna izborna komisija BiH saopćit će najkasnije 11. novembra. Nakon toga počinju da teku ustavni rokovi za konstituiranje novih saziva parlamenata i skupština u BiH.


U Federaciji BiH građevinski materijal poskupio za 80 odsto - Akta.ba\nU Federaciji BiH građevinski materijal poskupio za 80 odsto\n11.06.2008. 14:28 / Izvor: Nezavisne novine\nPovećanje cijena osnovnih građevinskih materijala, željeza i cementa, za 80 odsto za manje od pet mjeseci dovelo je u bezizlaznu situaciju građevinske firme iz FBiH.\nOvo su juče istakli članovi Udruženja građevinara pri Privrednoj komori FBiH, dodavši da se na poskupljenje građevinskog materijala nadovezao i rast cijene goriva za 25 odsto.\n"Došlo je do eskalacije cijena koju izvođači radova ne mogu podnijeti. Od nas se, da bismo pristupili tenderu, traži da potpišemo izjavu o fiksnoj cijeni bez obzira na to šta se dešava na tržištu ili naša ponuda nije validna. Mora se ugraditi nekadašnja klizna skala, a da troškove koje uzrokuje rast cijena na tržištu snosi onaj ko je naručio objekat", rekao je Šahzudin Jahjaefendić, direktor sarajevske firme ŽGP.\nDodao je da su građevinari upozoravali da će doći do blokade tržišta i da cijene diktiraju velika preduzeća.\nSalih Šabović, vlasnik firme "Giprom" iz Tuzle, kazao je da su neki materijali trostruko poskupjeli i da je rast cijena građevinskog materijala daleko veći od rasta cijena kvadrata stana i poslovnih prostora.\n"Izlaz je u djelimičnoj inflaciji, ravnanju ponude i potražnje ili nekoj drugoj mjeri zaustavljanja rasta cijena materijala", dodao je Šabović.\nŠaban Kadirić, predsjednik Sindikata građevinara BiH, smatra da poslodavci trpe veliki teret zbog visokih poreza i doprinosa, neuređenog tržišta rada, te rada na crno, a da Vlada FBiH malo čini preko kontrolnih mehanizama i podsticajnih zakona.\nAvdo Rapa, predsjednik Privredne komore FBiH, ističe da vlasti treba što više da uključe domaće firme u javne radove i smanje dažbine kako bi njihova konkurentnost bila poboljšana.\nNa sastanku Udruženja građevinara je rečeno i da je u FBiH registrovano 1.900 građevinskih firmi, a da je prosječna plata u ovoj djelatnosti za oko 100 KM veća od minimalne.


BalkanMagazin :: Crna Gora: TE Pljevlja nastavlja sa radom\nponedeljak, 01. februar 2021 19:34\nCrnogorske vlasti ove nedelje nastavljaju pregovore za dobijanje novog roka za gašenje termoelektrane (TE) Pljevlja. Povod za gašenje je to što je termoelektrana već potrošila 20.000 sati rada, ranije odobrenih do 2023. godine, u skladu sa regulativom Energetske zajednice zbog aktivnosti sa ekološki neprihvatljivom tehnologijom. Rezultat pregovora bi mogao biti poznat za četiri do pet meseci. (foto: Pixabay)\nSastanak elektroenergetskih kompanija Evropske energetske zajednice, kome će prisustvovati i Elektroprivreda Crne gore (EPCG) biće održan u četvrtak 4. februara, pišu podgoričke “Vijesti”.\nPrema saznanjima iz Elektroprivrede Crne Gore (EPCG) list prenosi da će kompanije članice na sastanku prezentovati pregled i status planova za pravednu energetsku tranziciju.\nU EPCG su uvereni da je i Sekretarijat Energetske zajednice svestan uloge i značaja rada termoelektrane (TE) Pljevlja.\n“Napominjemo da je Crna Gora jedna od retkih članica Energetske zajednice koja koristi ugalj, a nije pokrenula izgradnju novih termoblokova kao što je slučaj u većini zemalja regiona”, navedeneno je iz ove kompanije.\nObaveza Elektroprivrede Crne Gore (EPCG) je da do 31. marta 2021. Ministarstvu kapitalnih investicija, dostavi evidenciju o broju radnih sati za prethodnu 2020. godinu za period na koji se izuzeće odnosi, dok će Ministarstvo kontaktirati Sekreterijat Energetske zajednice.\nU Elektroprivredi Crne Gore (EPCG) smatraju da su mali izgledi za zatvaranje TE Pljevlja, i pored toga što nisu završene ranije preuzete obaveze da se modernizacija termoelektrane završi u prethodnoj godini, što se obrazlaže time da je “i drugim zemljama odobreno prolongiranje rokova”, rekao je crnogorskim “Vijestima” sagovornik upućen u ove pregovore.\nIz Elektroprivrede Crne Gore (EPCG) navode da je operatoru termoelektrane iz Ukrajine, novom odlukom već odobreno 40.000 radnih sati.\nMinistarski savet Energetske zajednice je u Sarajevu 14. oktobra 2016. godine doneo odluku kojom se za 38 termoelektrana, velikih zagađivača, među kojima je i TE Pljevlja, odobrava takozvana “OPT-OUT opcija” sa 20.000 radnih sati u postojećem režimu rada.\nTE Pljevlja proizvodi 40 odsto električne energije u Crnoj Gori (izvor: RTCG)\nPosledice gašenja termoelektrane\nTE Pljevlja sada čini 40 odsto domaće proizvodnje električne energije, a u sušnim periodima taj procenat ide i preko 50 odsto. Njeno gašenje bi značilo da Crna Gora mora da uvozi ogromnu količinu električne energije, što bi uticalo na rast cena električne energije za građane i privredu za 20 do 25 odsto, gubitak 1.200 radnih mesta u termoelektrani i Rudniku uglja od ukupno 4.800 koliko ih ima u Pljevljima. Odrazilo bi se takođe na pad nacionalnog BDP-a, smanjenje prihoda državnog budžeta,... dok bi kasa Opštine Pljevlja bila prepolovljena.\nU Ministarstvu kapitalnih investicija koje je resor energetike preuzelo iz bivšeg Ministarstva ekonomije, kao i u Elektroprivredi koja upravlja Termoelektranom ocenjuju da su šanse za ovakav scenario ipak minimalne.\nOčekuju da će se pregovori uspešno okončati, i da će dobiti dodatne sate rada sa sadašnjom tehnologijom, ali i da više neće biti prepreka da se ekološka rekonstrukcija termoelektrane završi u predviđenom roku, odnosno do kraja 2022. godine.\nTermoelektrana Pljevlja (izvor: RTCG)\nZA zaštitu životne sredine 65 miliona evra\nUkupna vrednost ulaganja Elektroprivrede u implementaciju mera zaštite životne sredine za TE Pljevlja iznosi preko 65 miliona evra.\nProjekat ekološke rekonstrukcije TE Pljevlja je vriedan 45 miliona evra, a projekat nastavka korišćenja i fazne rekultivacije deponije “Maljevac” 21 milion evra, od kojih je deo novca obezbeđen iz kreditnog aranžmana sa Svjetskom bankom.\n“Oba projekta su uveliko u fazi implementacije i do sada je od planiranih 65 već uloženo preko 25 miliona evra, od čega u projekat ekološke rekonstrukcije preko 11 miliona evra”, saopšteno je “Vijestima” iz Elektroprivrede Crne Gore (EPCG).\nGrađevinska dozvola je pribavljena, u toku je faza inženjeringa i izrade potrebne dokumentacije za izvođenje radova.\nPočetak radova je planiran za proleće 2021. godine, dok se puštanje u rad sistema za odsumporavanje, denitrifikaciju i unapređenog elektrofilterskog postrojenja, upravo tretiranih Direktivom o industrijskim emisijama, planira za period jun-jul 2022. godine.\n“Granične vrednosti obuhvaćene obimom projekta ekološke rekonstrukcije TE Pljevlja kao postojećeg postrojenja su u potpunosti u skladu sa najstrožijim graničnim vrednostima propisanim direktivom Evropske unije”, navedeno je “Vijestima” iz EPCG.\nDefinisati rok za korišćenje uglja u Crnoj Gori\nU narednom periodu Vlada treba kroz ažuriranja Nacionalnog energetskog i klimatskog plana, u skladu sa energetskim politikama i smernicama Evropske unije, definiše godinu takozvanog “phase-out” za TE Pljevlja, odnosno godine kada će prestati proizvodnja električne energije iz uglja.\nNeke od zemalja EU koje koriste ugalj kao energent su već objavile kada prestaju da ga koriste kao resurs za dobijanje električne energije.\nNemačka je na primjer, odredila 2038. Kao krajni rok, dok će Slovenija prestati sa korišćenjem uglja u periodu između 2040-2044. godine.\nSrbija i Bosna i Hercegovina, u kojima elektrane na ugalj učestvuju sa 70 odsto odnosno 50 odsto u ukupnoj proizvodnji električne energije, još nisu definisale godinu u kojoj će taj energent otići u zaborav.\nU EPCG ocenjuj da će projekat ekološke rekonstrukcije TE Pljevlja, koji je u toku, doprinjeti ostvarivanju ciljeva procesa energetske tranzicije iniciran na zahtev Evropske komisije i Energetske zajednice.


Koncert za Njujork inkasirao preko 30 miliona\nNedavno održani “Koncert za grad Njujork” inkasirao je preko 30 miliona dolara, koji će biti upućeni u fondaciju namenjenu porodicama pogođenim terorističkim napadom na Svetski trgovinski centar. Zarada obuhvata novac zarađen prodajom karata za koncert, sponzorstvima velikih kompanija, prodajom televizijskih prava, raznih rekvizita, ali i putem dobrovoljnih priloga preko posebnog telefona i Interneta.\nOvaj all-star koncert je, prema izveštajima grupa i kompanija koje su ga organizovale (VH1, Cablevision, Miramax Films, America Online), najprofitabilniji događaj ikad održan u njujorškom Madison Square Garden-u. Columbia Records se sprema da izda dvostruki kompakt disk sa šestočasovnog spektakla, koji će se u prodaji naći 27. novembra, dok će služba za kupovinu preko Mreže eBay organizovati elektronsku aukciju rekvizita sa ovog koncerta, što će obezbediti nove prihode za fond.\nNa ovom događaju, koji je bio prenošen uživo posredstvom TV mreže VH1, nastupile su zvezde kao što su Pol Makartni, Mik Džeger, Erik Klepton, Who, Bili Džoel i Elton Džon.\nU publici su, između ostalih, bile i hiljade vatrogasaca, policajaca, spasilaca i članova njihovih porodica, a neki od njih su se pojavili i na sceni, najavljujući izvođače.\nSvi prihodi sa ovog koncerta i sa njim povezanih projekata upućeni su u Robin Hood Relief Fund, koji je osnovala Robin Hood fondacija. Ova fondacija je porodicama žrtava terorističkih napada od 11. septembra do sada već uspela da podeli humanitarnu pomoć u vrednosti od 4,75 miliona dolara.


Misija OEBS-a, opštine na Kosovu nastoje da poboljšaju programe socijalnog stanovanja | OSCE\nPočetna strana Novosti Vest i saopštenja Misija OEBS-a, opštine na Kosovu nastoje da poboljšaju programe socijalnog stanovanja\nDobra vladavina, Ljudska prava\nUčesnici obuke o okvirima socijalnog stanovanja, koju je organizovao OEBS, uče o međunarodnim standardima o pravu na adekvatno stanovanje, Priština, 7. april 2017. godine. (OSCE/Yllka Fetahaj) Podaci o fotografiji\nPoslednja u nizu od pet obuka, koje je organizovala Misija OEBS-a na Kosovu i Ministarstvo za životnu sredinu i prostorno planiranje, na kojima je učestvovalo oko 150 opštinskih službenika zaduženih za socijalno stanovanje i pripremu odgovarajućih trogodišnjih planova, završena je 7. aprila 2017. godine u Prištini.\nObuke su organizovane u različitim mestima, širom Kosova, i pružale su predstavnicima opštinskih komisija za socijalno stanovanje, opštinskim službenicima za zajednice i povratak i predstavnicima zajednica, priliku da istraže načine kako poboljšati programe socijalnog stanovanja i odgovoriti na kašnjenja u pripremi trogodišnjih planova i imenovanju opštinskih komisija za socijalno stanovanje.\nOni su takođe razgovarali o svojim pravnim obavezama, najboljim iskustvima i među-sektorskoj saradnji opština kako bi se bolje pomoglo onima kojima je pomoć neophodna. Prema podacima opština, broj zahteva za socijalno stanovanje varira od 250 do 550 po opštini.\n„Za sada su 17 od 22 opštine koje imaju osnovane opštinske komisije za socijalno stanovanje, pripremile i odobrile trogodišnje planove za socijalno stanovanje. Ove brojke treba da se poboljšaju,“ – izjavila je Barbara Rohmann, direktorica odeljenja za ljudska prava i zajednice pri Misiji OEBS-a na Kosovu.\nObuke su se završile nizom preporuka. Dogovoreno je da opštine treba da pripremaju svoje programe za socijalno stanovanje na osnovu procene potreba, kao i da uključe opštinske službenike za zajednice i povratak i same zajednice u ceo proces. Učesnici su se takođe složili da u potpunosti poštuju pravne odredbe prilikom odabira korisnika i bavljenja žalbenim procedurama.\nOni su se složili da uzmu u obzir rodnu perspektivu prilikom odabira korisnika i pripreme planova za socijalno stanovanje i pravovremeno podnesu finansijske zahteve Ministarstvu za životnu sredinu i prostorno planiranje.\nMisija OEBS-a ima mandat da zaštiti i unapredi ljudska prava i prava zajednica, demokratizaciju i razvoj sektora za javnu bezbednost. Putem programa i aktivnosti koje su kreirane prema potrebama, Misija podržava institucije da odgovore na moguće nedostatke i dalje poboljšaju svoj rad.


Parlament RS: O djelovanju nadležnih u vezi sa poplavama | Banjaluka.net\nParlament RS: O djelovanju nadležnih u vezi sa poplavama\nBANJALUKA – Narodna skupština Republike Srpske nastavila je danas sjednicu razmatranjem izvještaja Anketnog odbora za utvrđivanje činjenica o djelovanju nadležnih organa i organizacija u vezi sa poplavama u maju 2014. godine.\nIgor Ostojić, poslanik SDS-a rekao je da veliki problme predstavlja opremljenost civilne zaštite. Poslanici opozicionih stranaka zatržili su od vlasti u RS da se javno objave podaci ko je i koliko dobio novca iz Fonda solidarnosti. “Javnosti mora biti dostupan svaki podatak”, rekao je Zdravko Krsmanović, poslanik NDP-a u NSRS. Takođe opozicioni poslanici upitali su vlast zbog čega nije ranije reagovala ako se znalo da se očekuju obilnije padavine i izlijevanje rijeka.\nMeđu preostalim tačkama dnevnog reda nalazi se i izvještaj Odbora za bezbjednost o održanom okruglom stolu “Zaštita i spasavanje ljudi i materijalnih dobara u vanrednim situacijama – mjesto i uloga Civilne zaštite”, kao i informacija o aktuelnom stanju bezbjednosti u Srpskoj. Poslanici će razmatrati i informaciju o aktivnostima Republike Srpske u oblastima regionalne i institucionalne saradnje, te izvršiti izbor i imenovanja. Nakon glasanja o ovim tačkama dnevnog reda, “Aktuelnim časom” /poslaničkim pitanjima i odgovorima/ počeće 11. redovna sjednica Narodne skupštine.


Na naše veliko zadovoljstvo, i ove godine smo nastavili realizaciju projekta “Na putu za bezbednost dece u saobraćaju”. Ovog puta posetili smo škole za decu s posebnim potrebama koje se nalaze na teritoriji grada Beograda. Tim povodom, kompletan edukativni program je posebno prilagođen i dopunjen u saradnji sa timom defektologa koji čine eksterni saradnici i članovi nastavnog kadra u školama u kojima je projekat implementiran.\nEdukacija je obuhvatila više od 100 učenika koji su kroz igru i zabavu, kako u učionici, tako i na specijalno osmišljenom poligonu, pokazali izuzetan napredak u rešavanju saobraćajnih izazova. Zabavno-edukativna tablet igra “Na putu za bezbednost” posebno je prilagođena dodavanjem zvučne komponente, u cilju boljeg razumevanja zadataka. Svi vizuelno-pokazni materijali, među kojima su slike raskrsnica, saobraćajni znaci, kartice-pitalice i poligon za igru, prešli su u trajno vlasništvo škola, kako bi mogle da ga uvrste u nastavni materijal i koriste, po potrebi, tokom cele godine. Na veliko oduševljenje mališana, u rešavanju zadataka je pomagao i kostimirani Robot Quartz, koji je zauzvrat dobio pregršt zagrljaja, poljubaca, crteža i zajedničkih fotografija.\nŠkole koje su do sada učestvovale u projektu i svojom nesebičnom podrškom omogućile njegov razvoj i napredak su: “Radivoj Popović” - škola za vaspitanje i obrazovanje dece sa oštećenjem sluha, razvojnom disfazijom, autizmom, disharmoničnim razvojem i govorno-jezičkim problemima; “Stefan Dečanski” - škola za oštećene sluhom-nagluve; “Boško Buha” - osnovna škola za vaspitanje i obrazovanje dece sa smetnjama u razvoju i “Dragan Kovačević” - osnovna škola za zaštitu vida.\nOvom prilikom pozivamo sve roditelje da zajedno sa svojim mališanima odigraju igru “Na putu za bezbednost” i kroz igru i razgovor prođu kroz situacije u saobraćaju koje izazivaju nedoumice.\nNAPOMENA: igra je prilagođena desktop i laptop računarima, dok putem mobilnih uređaja nije moguće upravljati robotom.\nZa kretanje robota ukoso, potrebno je istovremeno pritisnuti taster sa strelicom na gore i taster sa strelicom na levo, odnosno na desno na Vašoj tastaturi.\nUkoliko imate problem da pokrenete igru "Na putu za bezbednost" molimo Vas da kliknete ovde\nPosebnu zahvalnost dugujemo i Sekretarijatu za obrazovanje i dečju zaštitu grada Beograda koji je podržao realizaciju projekta, ali i našim drugarima iz pomenutih osnovnih škola koji su nas primili i sa nama učili i zabavili se. Hvala vam na osmesima i zadovoljstvu koje ste nam pružili i vidimo se na nekom od narednih časova!


Borel: EU i u krizi ne zaboravlja građane zapadnog Balkana - Virus korona - Svijet\nBorel: EU i u krizi ne zaboravlja građane zapadnog Balkana\nFoto: Tanjug/AP | Borel: EU i u krizi ne zaboravlja na građane zapadnog Balkana\nTanjug 30.03.2020 12:45\nBRISEL - Šef diplomatije EU Žosep Borel ocjenjuje da u vrijeme borbe sa "krizom bez presedana" kakva je pandemija COVID-19 EU ne zaboravlja na građane sa zapadnog Balkana.\nOn podsjeća da je EU izdvojila 15 miliona evra trenutne pomoći za zdravstveni sistem Srbije i dodatnih 78 miliona evra za socijalno ekonomski oporavak zemlje nakon pandemije.\nŽosep Borel u svom blogu piše da EU u borbi protiv krize COVID-19 i njenih posljedica "mora da pokaže šta stvarno znači evropska i globalna solidarnost".\n"Solidarnost ne može biti smo riječ koja ne podrazumijeva i obavezu", kaže Borel.\nNapominjući da EU u trenucima odgovora na krizu "ne zaboravalja i građane sa zapadnog Balkana", Žosep Borel podsjeća da je Unija objavila paket fiskalne pomoći zemljama regiona u visini od 38 miliona evra "hitne pomoći" za nabavku medicinske opreme, njen transport i trenutne potrebe građana.\n"Dodatno, EU će preusmjeriti 374 miliona evra za socijalni i ekonomski opravak regiona kada se kriza okonča, a kako bi se sačuvala radna mjesta, preduzeća, socijalna davanja i nastavio život ljudi nakon pandemije", navodi Borel.\nU odnosu na ostale partnere sa zapadnog Balkana, EU je ka Srbiji usmjerila najvišu sumu kako trenutne pomoći (15 milona evra) tako i naknadnog "paketa za oporavak" (78 miliona evra).\nZa hitne potrebe borbe protiv virusa korona Albanija je od EU dobila četiri miliona evra, BiH sedam milona evra, Crna Gora tri miliona evra, Sjevrena Makedonija četiri miliona evra i Kosovo pet miliona evra.\nKada je u pitanju socijalno ekonomski oporavak BiH može da računa na74 miliona evra, Albanija na sedam miliona evra EU pomoći, Crna Gora 50 miliona evra, Sjeverna Makedonija 62 miliona evra i Kosovo 63 miliona evra.\n"Zapadni Balkna može da računa na solidarnost EU i to ne samo u krizim vremenima", naglašava Borel.\nŠef diplomatije EU podsjeća da je EU glavni donator, investitor i trgovinski partner zapadnog Balkana, a da je od 2014. godine do danas pomogla građane regiona sa donacijama u visi od jedne milijarde evra.\n"Vrijeme je da budemo ozbiljni u solidarnosti i saradnji. Moramo da radimo zajedno, pomažući jedni druge, jer niko ne može sam da izađe na kraj s trenutnom situacijom", zaključuje Borel.\nŽosep Borel Zapadni Balkan Pomoć Koronavirus Virus korona\nŠvedska uvodi stroža pravila\nVišemilionski grad se stavlja u karantin\nRuski dobrovoljci koji su primili vakcinu nisu prijavili komplik\nU bombaškom napadu u Siriji poginulo šest turskih vojnika\nPolicija otkrila sobu za mučenje, uhapšeno šest muškaraca


pink.rs | Vesić: Pismo SAD Prištini još jedna pobeda politike Vučića\nVesić: Pismo SAD Prištini još jedna pobeda politike Vučića\nČlan Predsedništva Srpske napredne stranke Goran Vesić izjavio je da pismo visokih zvaničnika Sjedinjenih američkih država prištinskim liderima predstavlja još jednu pobedu politike Aleksandra Vučića.\n- Da li je iko u Srbiji mogao da zamisli u poslednje tri decenije da SAD stanu na stranu Srbije, a protiv kosovskih Albanaca? Da li je to bilo moguće za vreme vladavine Miloševića, Djinđića, Koštunice ili Tadića? Kao što su EU i Nemačka stali na stranu Srbije u suludom carinskom ratu koji je protiv nas povela i izgubila Hrvatska. Srbija je pod Vučićem poštovana u svetu a njegova dosledna politika mira i kompromisa nam omogućava da zaštitimo svoje nacionalne interese - rekao je Vesić.


Nije šala, već rešenje: "Diznilend" se sprema za doček NBA timova!\n21.05.2020. • 09:46\nGuliver, Handout/Getty Images North America\nPlej-of košarka mogla bi da bude odigrana u Orlandu, a igrači bi bili smešteni u čuvenom luna parku.\n"Dizni svet" kraj Orlanda na Floridi najsigurnije je mesto u Sjedinjenim Državama, koje i dalje posrću pod pandemijom korona virusa.\nPrema saznanjima uticajnih "insajdera" Šamsa Šaranije i Sema Ejmika, najstariji "Diznilend" na svetu već je počeo da adaptira upražnjene hotele za potrebe NBA igrača i ostalog osoblja.\nOni bi u prostoru ovog luna parka trebalo da provode vreme i treniraju tokom juna. Potom, u košarkaškim dvoranama u blizini bile bi igrane i prve NBA utakmice tokom jula.\nOvi autori ne isključuju mogućnost da će timovi sa Istoka odigrati plej-of u Orlandu, sa Zapada u Las Vegasu.\nPrema Šaraniji i Ejmiku, koji su svoju priču objavili na portalu "The Athletic", "Diznilend" je u međuvremenu zbog infrastrukture i drugih mogućnosti potisnuo Las Vegas kao mogućeg domaćina plej-ofa na drugo mesto.\nNjihov kolega sa "Yahoo Sports" portala, Kit Smit, takođe je objavio da su na Floridi počele pripreme za "doček" 16 najboljih timova, koji su se nalazili na plej-of pozicijama u trenutku prekida sezone zbog prvih slučajeva korona virusa među igračima.\nNedaleko od "Diznilenda" je i grandiozni "Wide World of Sports Complex", koji pruža sve mogućnosti za trening profi sportista, a pored dvorane tima Orlando Medžik na raspolaganju bi bila i koledž dvorana "Orlando Invitational".\n"Uvereni smo da ćemo na neki način biti domaćini NBA timovima", preneo je Smit izjavu neimenovanog izvora iz organizacije "Dizni svet".\n"Možda to neće biti kompletan završetak sezone, ali verujemo da će nas NBA izabrati bar za deo preostalog takmičenja. I dalje postoje prepreke koje moramo da preskočimo, ali mi se pripremamo kao da će se stvari sigurno dogoditi", rekao je isti izvor.\nKomesar NBA lige, Adam Silver, retko se obraćao javnosti posle odluke o prekidu takmičenja, a o mogućim domaćinima završnice pominjao je samo Las Vegas i Orlando.\nU medijima se sporadično pojavljivao i Hjuston kao potencijalni domaćin.\nU međuvremenu, Nemci su odredili i satnicu svog finala sezone na jednom mestu.


Dan online - Drustvo: FLEŠ - 2017-09-13\nUlaganje u djecu je investicija\nUlaganje u kvalitetne programe ranog razvoja djeteta, kao i kreiranje naprednog sistema obrazovanja koji će odgovoriti izazovima globalne ekonomije, što zahtijeva nova znanja i vještine, predstavlja ekonomski i socijalni imperativ održivog razvoja Crne Gore, i čini okosnicu dugogodišnje uspješne saradnje naše zemlje sa Unicefom. To je ocijenjeno na sastanku ministra finansija Darka Radunovića i novoimenovanog šefa Unicefa u Crnoj Gori Osame Makavija Kogalija. Šef Unicefa u našoj zemlji je istakao da blagovremeno ulaganje u ljudski kapital i strateško planiranje razvoja ljudskih resursa podrazumijeva ne samo povećanje produktivnosti već najefikasniji način za osiguranje dugoročnog razvoja društva. Radunović je, kako se navodi, zahvalio na dosadašnjoj saradnji i ukazao da Unicef raspolaže neprocjenjivom bazom podataka, znanja i vještina, koja Crnoj Gori višestruko može biti od značaja.M.S.\nBugarska će nastaviti da podržava Crnu Goru i na putu ka članstvu u Evropskoj uniji, posebno tokom bugarskog predsjedavanja Unijom, kada će fokus biti na evropskoj budućnosti zapadnog Balkana, saopštio je ambasador te države Mladen Červeniakov na sastanku sa ministrom odbrane Predragom Boškovićem. Červeniakov je, kako je saopšteno iz ministarstva, čestitao Crnoj Gori na postignutom uspjehu na planu evroatlantskih integracija.\n– Sagovornici su izrazili zadovoljstvo saradnjom dviju zemalja u oblasti odbrane i iskazali spremnost za njeno produbljivanje u narednom periodu. Bošković i Červeniakov su se saglasili da bi posjeta ministra odbrane Bugarske Crnoj Gori bila odlična platforma za razmatranje novih mogućnosti unapređenja odbrambene saradnje, imajući u vidu zajedničke bezbjednosne izazove sa kojima se suočavaju dvije balkanske države – saopšteno je iz ministarstva.M.S.\nZa obezbjeđenje održivog razvoja jednog društva neophodan je cjelovit pristup upravljanju složenim društvenim procesima i pažljivo balansiranje ekonomskih, socijalnih i ciljeva vezanih za očuvanje životne sredine i prirodnih resursa, poručila je generalna direktorica Direktorata za životnu sredinu u Ministarstvu održivog razvoja i turizma Ivana Vojinović sa šestog zasijedanja strana ugovornica Arhuske konvencije. Ona je istakla da je za sprovođenje Arhuske konvencije najbitnija saradnja, odnosno zajedničko učestvovanje u procesu i razvijanju ideja i njihova primjena.


U Crnoj Gori zabranjeni TV Pink, TV Happy i Vulin u uniformi – SANDŽAK.rs Informativni portal\nSavjet Agencije za elektronske medije (SAEM) Crne Gore donio je odluku da na tri meseca zabrani reemitovanje pojedinih programskih sadržaja koji se emituju u okviru televizijskih programa TV Happy i TV Pink M iz Srbije.\nRazlog koji se navode su ti da se u ovim programima promoviše mržnja, netrpeljivost i diskriminacija prema pripadnicima crnogorske nacionalnosti, prenijela je u ponedjeljak TVCG\n“Cijeneći da se radi o pitanju od javnog interesa, čija zaštita zahtjeva sprovođenje mjera kojima će se suzbiti sporno izražavanje, SAEM je zaključio da je opravdano da se, na period od tri mjeseca, ograniči reemitovanje sljedećih programskih sadržaja: Dobro jutro, Srbijo, Ćirilica i Posle ručka‘ na televiziji TV Happy i Novo jutro na televiziji TV Pink M”, stoji u saopštenju savjeta.\nTakođer, jučer je objavljena i vijest da je srpskom ministru odbrane Aleksandru Vulinu zabranjen boravak u Crnoj Gori u uniformi, a gdje je on boravio na liturgiji povodom godišnjice ubistva ministra tadašnje SR Jugoslavije Pavle Bulatović, a koji je ubijen je 7. februara 2000. godine u Beogradu. Aleksandru Vulinu, kao i brojnim drugim zvaničnicima je zabranjen boravak u nekoliko zemalja u regionu.\nLiturgiji u Rovcima kod Kolašina je prisustvovao i radikalni srpski sveštenik u Crnoj Gori Amfilohije.\nOdnosi između Srbije i Crne Gore su pogoršani nakon srpskog uplitanja preko svoje crkve u unutrašnje stvari ove države, a posebno nakon fašističkih izjava najviših srpskih dužnosnika, Ivice dačića i Zlatibora Ločnčara.


Ivanka Trump ispisala djecu iz škole nakon žalbi roditelja\nIvanka Trump i Jared Kushner ispisali su svoju djecu iz privatne škole u Vašingtonu nakon što su nadležni u ovoj obrazovnoj ustanovi izrazili zabrinutost zbog njihovog nepoštovanja mjera protiv covid-19, prenosi CNN.\nNadležni u privatnoj školi u Vašingtonu, koju posljednje tri godine pohađa troje djece Ivanke Trump i Jareda Kushnera, izrazili su zabrinutost zbog javnog kršenja mjera protiv covid-19 kakvo se moglo zapaziti kod para.\nTo je na kraju dovelo da kćerka Donalda Trumpa i njen suprug svoju djecu ispišu iz ove škole, rekao je za CNN izvor upoznat sa situacijom.\nIzvor navodi da su Trumpova i Kushner u više navrata prekršili niz smjernica iznijetih u priručniku za roditelje o mjerama protiv covid-19.\nZbog primjedbi i zahtjeva za promjenom njihovog ponašanja u cilju zaštite od covid-19, par je odlučio da djecu ispiše iz škole.\nMeđutim, dva izvora navode da je škola riješila da se suprotstavi njihovom nepoštovanju zaštitnih mjera i da je to učinila nezavisno od pritužbi roditelja.\nPortparol škole odbio je da za CNN komentariše ove navode.\nU školi se trenutno nastava održava uživo za organičen broj učenika, a za zaposlene, djecu, njihove roditelje i članove porodice važe preventivne mjere zasnovane na smjernicama Centra za kontrolu i prevenciju bolesti.


Novi Sony robot dolazi u formi najslađeg kućnog ljubimca! – Imaginarijum – regionalni lifestyle magazin\nod Imaginarijum Novembar 3, 2017 4:07 pm0\n18 godina nakon lansiranja prvog robotičkog ljubimca po imenu Aibo, japanski elektronski gigant Sony predstavio je njegovu novu, tehnološki unapređenu verziju ovog veselog mehaničkog psića!\nNovi Aibo opremljen je najsavremenijom verzijom veštačke inteligencije, oličenom u sposobnosti da stvori emocionalnu vezu sa članovima domaćinstva kao i da prikaže nizom facijalnih ekspresija prikaže različita raspoloženja. Ovo neodoljivo robo-štene u stanju je da se kreće duž 22 ose, svaki kontakt, dodir ili promena temperature uslovljavaju još živahnije i efektniju mimiku i pokrete tela, dok oči od OLED ekrana mogu da sijaju, trepere i kreiraju mini foto zapise uz pomoć mikro kamere koja takođe detektuje lica vlasnika i ukućana.\nAiboova ličnost, ponašanje i veštine u najvećoj meri zavise od toga kako će vlasnik postupati prema njemu, a uz svakog robota dolazi bazični plan dresure postavljen na cloud servisu, koji korisnicima omogućava da upravljaju postavkama, pristupaju fotografijama i igraju se virtuelnom Aibo verzijom preko aplikacije Mi Aibo, koja je dostupna za iOS i Android platformu. Na radost pasioniranih ljubitelja pametnih gedžeta iz celog sveta, zvaničan izlazak Aibo psića na tržište zakazan je za 11. januar 2018, a biće dostupan na zvaničnoj online prodavnici proizvođača po ceni od 1739 američlkih dolara.


MEĐUNARODNI FESTIVAL POZORIŠTA ZA DECU - Magločistač\nPočetna Aktuelno MEĐUNARODNI FESTIVAL POZORIŠTA ZA DECU\nSUBOTICA – Svečanom ceremonijom i uručenjem Nagrade za životno delo „Mali princ“ Minji Suboti, našem poznatom kompozitoru za decu i voditelju kultne televizijske emisije „Muzički tobogan“ i Panču Pančevom, poznatom bugarskom pozorišnom piscu za decu večeras je u Subotici otvoren 22. Međunarodni festival pozorišta za decu.\nFestival će trajati do 22. maja i predstaviće i ove godine u takmičarskom programu najrelevantnije predstave za decu iz celog sveta.\nFestival je svečano otvorio Minja Subota, koji je u izjavi novinarima ocenio da ovaj festival preko dve decenije, sa velikim uspehom, ulaže najveće napore da publici prikaže ono što je najbolje u pozorišnom stvaralaštvu za najmlađe, što je, po njemu, velika privilegija i veliko bogatstvo.\n„Ne samo ono što je najbolje, nego i ono što je, na neki način, uvek korak napred u tom stvaralaštvu. Mislim da je to jako značajno, da je to inspirativno, i za decu, i za sve one autore i kreativce koji prisustvuju, za one koji posmatraju taj festival“, rekao je Subota.\nGovoreći o nagradi, Subota je naglasio da je i srećan i ponosan.\n„Ako dobijem jednu ovako veliku i značajnu nagradu, to mnogo znači za sve one mlade stvaraoce, da taj ugled nagrade njima treba da bude podstrek šta znači stvarati za najmlađe i šta znači stvarati jedan kulturni kapital u toj oblasti“, dodao je on.\nPredsednik Saveta festivala, poznati pisac za decu Ljubivoje Ršumović, rekao je da će, kao i svake godine, deca, pozorišni i lutkarski poslenici iz Srbije na ovogodišnjem festivalu videti svetsku prezentaciju lutkarstva.\n„Možemo zaista reći da je to jedan iskorak Srbije u Evropu, odnosno jedan magnet koji privlači lutkarska pozorišta iz celog sveta i upoznavanje i zbližavanje svetskih tendencija u lutkarstvu sa našim tendencijama“, rekao je Ršumović.\nPodršku organizaciji ovogodišnjeg festivala pružila je i delegacija Evropske unije u Srbiji, a ceremoniji je prisustvovao šef delegacije Majkl Devenport koji je ocenio da je festival dragocen jer je i ove godine vladao veliki interes za učešće na festivalu iz cele Evrope i sveta.\n„Mislim da je Subotica zbog ovog festivala, tokom ovih nedelju dana, postala centar lutkarske umetnosti. Nadam se da će jačati i napredovati i u budućnosti. Nama je velika čast da možemo da, na skroman način, podržimo ovaj festival ove godine“, rekao je Devenport.\nDirektor i selektor festivala Slobodan Marković ponovio je da je, što se tiče festivala, pregovaračko poglavlje davno otvoreno, jer već nekoliko godina unazad od 70 do 90 odsto sadržaja festivala su sadržaji iz zemalja Evropske unije.\n„Mi ne gradimo festival, njegov razvoj, na novcima, na parama. Mi gradimo festival na mladosti, iskustvu, na razvoju i gradimo ga na jednoj izvesnoj budućnosti“, poručio je Marković.\nFestival, kao manifestacija od nacionalnog značaja, i ove godine se održava uz podršku organa Republike Srbije, pokrajine Vojvodine i Grada Subotica.\nU ime predsednika Srbije Tomislava Nikolića, njegov savetnik, pisac Radoslav Pavlović, preneo je želje da festival jako dugo traje, a da ove 22 godine budu prva petina u budućnosti trajanja festivala.\n„Ovaj festival je jako važan, mada nedovoljno poznat u Srbiji, što je propust ne samo medija. Nema ničeg lepšeg nego praviti pozorište za decu i festivale za decu“, rekao je Pavlović.\nZa učešće u takmičarskom programu vladalo je i ove godine veoma veliko interesovanje, jer je prijavljena 201 predstava iz 52 zemlje, od kojih je odabrano 18 koje će biti izvedene u takmičarskom programu na tri lokacije u Subotici.\nPredstave dolaze iz Meksika, Nemačke, Indije, Rusije, Italije, Poljske, Slovenije, Grčke, Hrvatske, Japana, Rumunije, Crne Gore, Mađarske, Srbije i po prvi put na festivalu iz Norveške.\nFestival će dodeliti Gran pri za najbolju predstavu u celini, specijalnu nagradu za originalnost i fantaziju, nagradu za najbolju režiju, nagradu za najbolju scenografiju, nagradu za najbolju originalnu muziku, nagradu za najbolje estetsko i tehnološko rešenje lutaka i nagrade za glumačko – animatorsko majstorstvo.\nO nagradama će odlučivati petočlani međunarodni žiri sačinjen od istaknutih svetskih pozorišnih umetnika i teatrologa.


Reis Kavazović pozvao mlade da se odupru radikalima\nReis Islamske zajednice BiH, Husein Kavazović\nReis ul ulema Islamske zajednice Bosne i Hercegovine Husein Kavazović pozvao je mlade muslimane da se drže stoljećima duge tolerantne verzije islama i odupru radikalima koji ih pokušavaju privući.\nTokom govora povodom završetka svetog muslimanskog mjeseca Ramazana i početka obilježvanja Bajrama, Kavazović je upozorio da su mladi ljudi izložni "nepoznatom i dalekom učenju koje im se predstavlja kao islam i koje je praćeno veoma upitnom argumentacijom".\nKako navodi AP, muslimani sa Bliskog istoka često kritikuju bosanske muslimane jer su previše liberalni i pokušavaju ih "korigovati" uglavnom preko interneta.\nAmerička agencija navodi da je do sada 188 muslimana iz BiH otišlo da se bori u Siriju, od toga je 50 poginulo a 47 se vratilo.\nOni koji su još uvjek na ratištu nastavljaju da apeluju na muslimane u BIH da ubijaju hrišćane, kao i muslimane koji se ponašaju na sličan način, uključujući i poglavara Islamske zajednice BiH, navodi Associated press.\nU obraćanju vjernicima poručio je muslimanima da "žive u miru, čine dobro, ne ogovaraju i ne šire neistinu, da nikada ne uzurpiraju prava drugog i ne ugrožavaju ljude i njihovu imovinu".\n"Živite u miru sa svojim komšilukom, komšiluk je najvažnija zajednica ljudi... Bajram je prilika da podijelimo svoju radost s komšijama, da ih ugostimo i pokažemo poštovanje i toplinu. Odgajajmo svoju djecu da vole i poštuju komšije, jer je dobar komšija naš bližnji", rekao je Kavazović u obraćanju vjernicima u Sarajevu.


Manjkavosti spoljne politike su nadomeštene "viškom" policijskog nasilja\nProizvodeći višak policijskog nasilja i represije, Vlada pokušava da popuni praznine koje nastaju nepostojanjem strategije koja se odnosi na grčko-turske odnose i makedonski spor, kao i izbegličko/migrantsko pitanje.\nŠto se tiče pitanja migranata, reakcije lokalnih zajednica, kako na ostrvima tako i u unutrašnjosti, se nastavljaju, iako mediji, koji su u velikoj meri deo vladinog propagandističkog programa, to dodatno pogoršavaju. Međutim, uglavnom reaguju službenici lokalne uprave i samouprave, jer „ne razumeju zašto se dotok migranata prema kopnenim granicama na Evrosu povećava već četiri meseca i zašto odvraćanje migranata od ulaska na Egeju ne funkcioniše”.\nSve u svemu, isti su rukovodioci i ista javnost sa desničarskom ideologijom koja je glasala za Novu demokratiju i radosno slušala bivšeg premijera Antonisa Samarasa na 13. Kongresu nove demokratije kada se bavio makedonskim sporom i pozivajući na „politiku rešavanja posledica povlačenja iz sporazuma iz Prespe“. Iako ovo ukazuje na sklonosti birača Nove demokratije, rukovodstvo Vlade kreće u potpuno drugom pravcu, preduzimajući inicijative za jačanje perspektiva pristupanja Albanije i Severne Makedonije. Jasno je da se Vlada Nove demokratije po tom pitanju kreće u pravcu SAD-a i Nemačke, u suprotnom smeru od Francuske, što daje prednost produbljivanju EU, a ne njenom daljem proširenju.\nU isto vreme, Pariz je jedini saveznik koji je izričito osudio nedavne provokativne akcije Turske svojim sporazumom sa Libijom. Grčka Vlada nastoji predstaviti Tursku kao izolovanu i tvrdi da nijedna vlada nije priznala tursko-libijski sporazum. Međutim, istovremeno je istina da nijedna druga vlada osim Francuske – i možda Tel Aviv, čije je rivalstvo s Ankarom poznato, izričito nije osudila Tursku.\nVladini službenici borili su se, kao i obično, uz pomoć uvek željnih medija, da kontrolišu utiske unutar zemlje. Stoga, pored „izolacije Turske“ koju je, kako je zvanično objavljeno, dijagnostikovao i sam Kyriakos Mitsotakis u svom susretu sa Erdoganom, takođe promovišu „snažan i odlučan stav premijera koji je oštro rekao Erdoganu u lice da nije ispunio ono što je obećao na njihovom prethodnom sastanku u Njujorku u kontekstu ponovnog uspostavljanja grčko-turskih odnosa“. Nakon toga, oni su istakli “smirenost i odlučnost da se bave mogućom eskalacijom sa turske strane uz raspoređivanje istraživačkih brodova”, ali se uzdržavaju od jasne izjave da “istraživanja grčkih teritorijalnih voda predstavljaju casus belli”, kako je potpredsednik parlamenta Nikitas Kaklamanis oštro izjavljivao i kako sve više i više rukovodilaca tiho zagovara.\nIpak, čini se da se sramota vlade odražava i u činjenici da ne može da reši pitanje mera za izgradnju poverenja (CBMs). Dan pre sastanka sa Erdoganom, Ministarstvo odbrane je procurilo da će „CBM biti zamrznute zbog libijsko-turskog sporazuma“. Odmah nakon sastanka, govoreći kao da je neutralan posmatrač, Mitsotakis je primetio da će „CBM nastaviti normalno“. U asopštenju u nedelju Nikos Panagiotopoulos je takođe rekao da “rasprave o CBM ne mogu da se nastave sve dok se još uvek čuju provokativne izjave”.\nIzjave turskih zvaničnika se, naravno, nastavljaju, potvrđujući procene da Tayyip Erdogan sledi planiranu strategiju. Ono što je još gore je to što grčka Vlada još uvek nije razumela koje su moguće implikacije Erdoganove strategije i kako se nositi sa njom. Nije razjašnjeno da li će ponovo otvoriti raspravu o slanju „jedinog problema koji je Grčka vremenom prepoznala“, onog o kontinentalnom pojasu, u Hag, da li će ući u proces pregovora o saradnji koja se tiču izvora energije u oblastima koje Ankara nije prepoznala kao važna, ako to znači da će se izgubiti suverena prava. I, naravno, ne postoji strategija koja se tiče glavnog pitanja, a to je potpuna zaštićenost Grčke, do koje treba doći revizijom Lozanskog sporazuma.\nOpet, desničarski partizani Nove demokratije reaguju još jednom; kao što je bio slučaj u makedonskom sporu, suosećaju s Antonisom Samarasom koji je prije eskalacije turskih provokacija s jedne strane upozorio da jednostavno osuđivanje Turske nije dovoljno i da je potrebna sveobuhvatna promena politike. Nezadovoljstvo vladinim fobičnim stavom i neuspešno rukovanje ličnim odnosom s Erdoganom ukršta se sa nezadovoljstvom zbog makedonskog sporaa tome se dodaju i do sada neefikasni potezi u pitanju migracije.\nU tom širem kontekstu, političko rukovodstvo Ministarstva za zaštitu građana izdalo je naredbe za oštro postupanje sa demonstrantima i, uprkos zaostatku, tri dana kasnije nastavlja da podržava sramotne postupke policije. Fanatični “plavi glasači” mogli bi biti frustrirani kompromitirajućim stavom kada je u pitanju makedonski spor, a posebno kada je reč o Turskoj, ali će ipak pokriti svoj nesretni mentalitet zadovoljstvom koje dobiju kada su bespomoćni građani poniženi vladavinom njihovog zakona i reda. / ibna


EU nezadovoljna radom srpske Vlade\nBEOGRAD - Prva žrtva političke krize i preganjanja oko formiranja „nove” vlade, po svemu sudeći, biće naš status kandidata za članstvo u Evropskoj uniji, saznaje „Blic” u sedišti EU u Briselu.\nEvropski partneri su nezadovoljni napretkom Vlade u borbi protiv korupcije i političke samovolje, ispravljanju grešaka nastalih u procesu pravosudne reforme, ukidanju kontrole i opstrukcija nad radom nezavisnih regulatornih tela, kao i stalnim nastojanjem Srbije da paralelno igra na nekoliko frontova. Zato se smatra da bi dodela statusa kandidata do kraja godine bila nezasluženo nagrađivanje Srbije.\n- EU je zatečena vešću da je Bezbednosno-infomativna agencija učestvovala u postupku izbora tužilaca i ako se utvrdi da je zapisnik sa sednice Državnog veća tužilaca, gde je zabeležena ova infomacija - validan, evropske integracije Srbije bi mogle biti ozbiljno ugrožene.\nIsto važi i za dvojne akcize na gorivo kojima je Vlada Srbije uvećala cenu na uvozni benzin u korist domaćeg, NIS-ovog benzina. Pitanje dva sukobljena sporazuma koje je Srbija sklopila sa Rusijom i EU i čiji su proizvod dvojne akcize mora da se reši. Poštujući sporazum sa Rusijom, Srbija krši Prelazni trgovinski sporazum sa EU, odnosno SSP, a to Brisel ne može tek tako da toleriše - objašnjava „Blicov” sagovornik iz Brisela.


Karavan "Moja Srbija" krenuo iz Užica - Privrednik - Vesti i privredni adresar zapadne Srbije\nPromotivni karavan "Moja Srbija", deo je istoimene kampanje Turističke organizacije Srbije, kojom je turistima iz naše zemlje sa užičkog gradskog trga upućen poziv za letovanje na domaćim destinacijama.\nPosetioci su na štandovima mogli da se informišu o mogućnostima za odmor u najatraktivnijim domaćim destinacijama. Pored mesta iz nešeg kraja, Zlatibor, Tara, Zlatar, Mokra Gora, turističke organizacije iz Beograda, Zaječara, Zrenjanina, Kruševaca, Kragujevaca i drugih gradova, predstavile su svoje znamenitosti, planinske predele, kulturne i istorijske vrednosti.\nLabović i Petković\nPo rečima Marije Labović, direktorke Turističke organizacije Srbije, značajno je što će svaki grad domaćin imati priliku da okupi privrednike iz regije gde se nalazi i promoviše svoj kraj.\n- Za TO Srbije je značajan ovaj karavan jer želimo da promovišemo domaći turizam. Ovo je deo kampanje kada smo usmereni na domaće turiste zato što mislimo da Srbija ima šta da ponudi u turističkom smislu,- izjavila je Labović.\nOno što najviše raduje u ovom momentu je porast broja domaćih turista, koji je veći za 14 odsto, ali i broj prodatih vaučera tokom prošlogodišnje kampanje, smatra direktorka TO Srbije.\n-Prošle godine imali smo jako dobre rezultate posebno kod subvencionisanja domaćih turista kroz vaučere, kojih je prodato 14 hiljada. Ove godine nastavljamo akciju kroz obogaćen karavan, a do sada je već podeljena 21 hiljada vaučera. Raduje što postoji interesovanje domaćih turista, a smatramo da je dobro i to što se interesuje veliki broj vlasnika privatnog smeštaja da prima vaučere, - kazala je direktorka Labović.\nPrema rečima užičkog gradonačelnika Tihomira Petkovića ova manifestacija je prava prilika za promociju turizma našeg kraja.\n- Pored 14 turističkih organizacija iz gradova Srbije u okviru manifestacije ove godine učestvuju Turistička organizacija regije zapadna Srbija, Nacionalni park Tara, Šarganska osmica, RRA Užice i niz drugih izlagača koji će danas na kratko upoznati Užičane sa ponudom ovog kraja sa ciljem da jednu od njihovih destinacija odaberu za godišnji odmor,- rekao je Petković.\nNakon Užica karavan "Moja Srbija" stiže u Novi Pazar, potom u Zaječar, Niš, Vranje, Kruševac, Novi Sad, Kragujevac, Čačak, Zrenjanin, Sombor, Valjevo, Požarevac i na kraju je 9. jula centralna manifestacija u Beogradu.


Vesti online / Sport / Fudbal / Lukić dao gol za Torino u pobedi nad Laciom (VIDEO)\nLukić, koji se nalazi na spisku selektora Mladena Kristajića za predstojeće kvaligikacije za EURO 2020., zatresao je mrežu u 53. minutu, povećavši prednost na 2:0. Prethodno je strelac bio Jago Falke, dva minuta pre.\nDrugi gol u sezoni postignut je neometano u kontranapadu. Prvi je bio za remi u lokalnom derbiju sa Juventusom.\nĆiro Imobile je u 66. minutu smanjio. Trijumf domaćih potvrdio je Lorenco De Silvestri deset minuta pre kraja utakmice.\nTorino je završio sezonu na sedmom mestu.\nFUDBAL Lukić poveo Torino ka prvoj pobedi protiv Juventusa u gostima posle 1995, ali... (VIDEO)\nFUDBAL Serija A: Miha razbijen u Napulju, gradski derbi Torinu


Bora Đorđević nestao iz javnog života - BIGportal.ba\n25 Maja, 2022 25 Maja, 2022 041\nFrontmen “Riblje čorbe” niti je potvrdio, niti demantovao da je bolestan, a na direktna novinarska pitanja pisanim putem je odgovarao da bend priprema novi album i da se raduje skorašnjim koncertima.\n“Nije tačna informacija da Bora ima kancer prostate. On se oseća dobro. Čujemo se svakodnevno”, izjavio je klavijaturista “Riblje čorbe” Nikola Zorić krajem 2020. i napomenuo da Bora zapravo ne daje izjave jer je, kao svi u grupi, skrhan zbog smrti Miše Aleksića, koji je preminuo od posledica korone.\nNa zvaničnoj Fejsbuk stranici “Riblje čorbe” objavljene su fotografije sa dva koncerta koja su od početka godine imali u Sloveniji. No, Beograđani su Boru poslednji put videli uživo prošlog leta na Tašmajdanu, na koncertu koji je održan u čast Miše Aleksića.


Prošle nedelje predstavljen je plan za dva grandiozna staklena tornja čije su fasade u potpunosti obložene prirodnim mikro algama.\nProjekat predstavlja novu futurističku atrakciju grada Hangdžou, administrativnog centra kineske pokrajine Đeđang. Iza njega stoje stručnjaci iz francuske kompanije XTU Architects koji su na ovom izazovu radili nekoliko godina. U pitanju je još jedan pokušaj da se patentira inovativna tehnologija bio-fasada sa slojem algi koji blagotvorno utiče na životnu sredinu kroz apsorpciju ugljen-dioksida i proizvodnju kiseonika.\nO značaju prirodnog omotača na građevinskim objektima\nStakleni tornjevi su obično problematični s aspekta očuvanja životne sredine jer se o njihove površine svetlo odbija, pa se tako toplota ne zadržava u građevinama. S bio-fasadama to nije slučaj, jer alge pružaju odličnu prirodnu izolaciju i zadržavaju toplotu.\nAlge gajene u ovakvim uslovima se mogu koristiti i kao izvor obnovljive energije. Kako ističe Dezeen, alge sa tornjeva u Hangdžou su iste one koje se koriste u medicinskoj i kozmetičkoj industriji. Naime, kada je u pitanju proizvodnja kozmetičkih i medicinskim pretarata, alge su u poslednjih par godina postale sve popularnije zbog velike količine proteina i hranjivih materija, a odlične su i za hidrataciju.\nEnergetska efikasnost i francuska kultura\nKineski tornjevi uz to sadrže i panele pokriveni vegetacijom, dok se na vrhovima nalaze prave zelene oaze u obliku plastenika sa drvećem koje filtrira vazduh. Oblik tornjeva, kao i podijum koji se spaja na podnožju su dizajnirani tako da kišnica može da klizi niz bočne strane kula, kroz otvore u sredini, pa sve do bazena u dnu. Ovakvo rešenje nije slučajno, jer je osmišljeno u potpunosti u skladu sa prirodnom okolinom grada.\nS druge strane, unutrašnjost građevine, kao i njene tematske celine, biće uređene u čast francuske kulture. Pored ostalog, ovde će se nalaziti hotel s velikim welness centrom, umetnička galerija, brojni umetnički ateljei, poslovne zone, startap centar i co-working prostor.\nViše članaka o potencijalu inovativnih bio fasada pročitajte OVDE.\nVizualizacije: XTU Architects\n#alge #bio fasada #ekoloski dizajn #kina #obnovljiva energija #prirodna izolacija #soliter #stajklena fasada #XTU #XTU Architects #zeleni projekat


Radio BN | Japanske birokrate se pobunile protiv ukidanja faks mašina i pečata\nJapanske birokrate se pobunile protiv ukidanja faks mašina i pečata\nObjavljeno: 2021-07-09 10:04\nKo god je imao prilike da rukuje faks mašinom sigurno bi jedva dočekao da je se reši, ali u Japanu, vladin napor da ovaj kancelarijski predmet iz osamdesetih izboci iz upotrebe naišao je na veliki otpor „faksofila“. Sukob je toliko eskalirao da su i neki ministri bili prinuđeni da podnesu ostavke.\nFoto: Japanske birokrate se pobunile protiv ukidanja faks mašina i pečata\nTelo koje je formirala japanska vlada sa ciljem da promoviše i sprovede reformu administracije, u junu je objavilo da svi zaposleni u ministarstvima i javnoj upravi u tokijskom okrugu Kasumigaseki, glavnom japanskom birokratskom centru, do kraja juna treba da izbace iz upotrebe faks mašine i pređu na komunikaciju isključivo elektronskom poštom.\nOvaj potez je trebalo, između ostalog, da omogući većem broju ljudi da radi od kuće, posebno imajući u vidu da je tokom pandemije previše ljudi bilo primorano da ide u kancelariju kako bi slali i primali faksove.\nIzuzetak bi bila samo komunikacija u slučaju elementarnih nepogoda i u komunikaciji sa civilnim i poslovnim korisnicima usluga sa kojima se tradicionalno razmenjuju poruke preko faksa.\nMeđutim, umesto da oberučke prihvate digitalno doba, zaposleni u stotinama vladinih kancelarija su stali u odbranu ove zastarele mašine, insistirajući na tome da bi bilo „nemoguće“ njihovo ukidanje, prenosi Gardijan pisanje Hokaido šimbuna.\nNa kraju je ova reakcija zaposlenih primorala vladu da odustane od svoje misije digitalizacije javne uprave.\nSlužbenici koji ne žele da se odreknu faks mašina insistiraju pre svega na tome da bi poverljivost osetljivih podataka bila ugrožena ukoliko bi ispoštovali vladin zahtev i prešli na komunikaciju isključivo putem elektronske pošte.\nNaime, japanska ministarstva i vladine agencije izuzetno poverljive informacije razmenjuju isključivo putem faksa, uključujući sudske postupke i podatke do kojih je došla policija, zato strahuju da bi prepiska samo preko interneta dovela do bezbedonosnih propusta.\n„Iako su mnoga ministarstva i agencije možda prestale da koriste faks mašine, ne mogu sa ponosom da kažem da smo uspeli da se rešimo većine njih“, priznao je jedan zvaničnik.\nJoš veći problem je kako ukinuti pečate\nRat sa faks mašinama deo je pokušaja premijera Jošihide Suge da poboljša efikasnost uvođenjem digitalizacije u javnu upravu i administraciju.\nJoš prošle godine je naložio zvaničnicima da naprave plan za prestanak upotrebe hanko pečata na dokumentima, što je tradicija koje je još ranije kritikovana kao zastarela, posebno tokom pandemije kovida 19 jer zahteva interakciju licem u lice.\nOva vrsta lučnih pečata se u Japanu koristi prilikom potpisivanja ugovora, poslovnih transakcija i raznih administrativnih postupaka, uključujući i upisivanje u nacionalni penzioni fond.\nOd ministarstava se zahteva da ukinu upotrebu ovih pečata za 785 postupaka, to jest za 96 odsto od ukupnog broja, uključujući i plaćanje poreza na kraju godine i poreske prijave.\nAli neki u privatnom sektoru su prilično skeptični u pogledu zakasnelog pokušaja Japana da se okrene „bespapirnoj“ birokratiji. Iako je skoro 75 odsto rukovodilaca u malim i srednjim preduzećima u prošlogodišnjem istraživanju izjavilo da se zalažu za ukidanje hanka, nešto više od polovine je priznalo da će biti vrlo teško prekinuti tu praksu.\nOvaj potez takođe je naišao na protivljenje političara koji zastupaju regione u Japanu koji su poznati po ručno rezbarenim hanku pečatima, koje su opisali kao „simbol Japana“.


Predsednik Kine poziva na solidarnost dok se svet suočava sa drastičnim promenama | Novinska agencija Beta\nSVET | 23.06.2022 11:05 > 23.06 11:05\nPredsednik Kine poziva na solidarnost dok se svet suočava sa drastičnim promenama\nPredsednik Kine Si Đinping naglasio je važnost solidarnosti i otvorenosti u vreme kada se svet suočava sa drastičnim promenama "neviđenim u jednom veku" i svedoči "velikom zastoju" u razvoju.\n"Uprkos promenama u globalnom okruženju, istorijski trend otvorenosti i razvoja neće promeniti kurs, a naša želja da zajednički odgovorimo na izazove kroz saradnju ostaće jaka kao i uvek", rekao je kineski predsednik u uvodnom govoru na ceremoniji otvaranja poslovnog foruma BRIKS-a, prenosi Kineska medijska grupa (CMG).\nForum je deo 14. samita zemalja BRIKS-a, kojim ove godine predsedava Kina.\nSamit se održava usred dugotrajne pandemije kovida 19, sporog oporavka svetske privrede i sukoba Rusije i Ukrajine, koji traje skoro četiri meseca i pogoršao je mnoge postojeće probleme.\nSi je pozvao međunarodnu zajednicu na "solidarnost i koordinaciju i da zajednički održava svetski mir i stabilnost". On je naglasio da hegemonija, grupisanje i blokovska konfrontacija vode samo do ratova i sukoba, poput dva svetska rata i Hladnog rata.\n"Ukrajinska kriza je još jedan poziv za sve na svetu na buđenje-Međunarodna zajednica treba da poštuje Povelju Ujedinjenih nacija i da teži održavanju mira u nestabilnom svetu", rekao je.\nPredsednik Kine je istakao da zemlje širom sveta treba da rade zajedno na promovisanju održivog globalnog razvoja i da teže saradnji u kojoj svi dobijaju.\n"Razvoj je ključ za rešavanje različitih teških problema i pružanje boljeg života ljudima", naglasio je.\nSi je pozvao velike razvijene zemlje da usvoje odgovornu ekonomsku politiku i da izbegnu negativna prelivanja politike koja mogu imati težak danak u zemljama u razvoju.\nPozvao na posvećenost inkluzivnosti, otvorenosti i integraciji, istakavši da je ekonomska globalizacija "nezaustavljiv istorijski trend".\n"Kina će nastaviti da teži otvaranju prema višim standardima, razvijaće nove sisteme za otvorenu ekonomiju višeg standarda i nastaviće da neguje tržišno i zakonski zasnovano i internacionalizovano poslovno okruženje", zaključio je predsednik Kine u govoru na otvaranju BRIKS-a.


Prevazilaženje problema kompleksnosti IT infrastrukture\nPrevazilaženje problema kompleksnosti IT infrastrukture – Personal magazin\nSvaka kompanija može postati meta sajber napada budući da njihova vrednost nije samo u poslovanju već i očuvanju podataka svojih klijenata. Briga o sajber bezbednosti podjednako je bitna kao i…\nSvaka kompanija može postati meta sajber napada budući da njihova vrednost nije samo u poslovanju već i očuvanju podataka svojih klijenata. Briga o sajber bezbednosti podjednako je bitna kao i upravljanje samom kompanijom. Kako se IT infrastruktura u kompaniji razvija, treba voditi računa o efikasnom upravljanju IT bezbednosnih sistema. Istraživanje kompanije Kaspersky Lab o stavovima prema IT rizicima pokazalo je da jedan od četiri (24 odsto) IT stručnjaka brine o sve većoj složenosti IT infrastrukture i ovaj trend vidi kao bezbednosnu pretnju.\nRastuća kompleksnost IT infrastrukture\nSa rastom kompanije širi se i njena korporativna infrastruktura uz postepeno uvođenje novih elemenata. Na primer, mobilne tehnologije koje zaposlenima omogućuju da rade sa udaljene lokacije posao čine fleksibilnijim ali značajan teret stavljaju da infrastrukturu.\nKao rezultat novih implementacija, stvara se više elemenata u informacionom sistemu a samim tim i više ranjivosti. Stoga, budući da poslovni procesi postaju kompleksniji, upravljanje IT infrastrukturom mora da bude prilagođeno tako da obuhvata bezbednosne alate. Kompanija Kaspersky Lab procenjuje da je IT stručnjak u jednom malom ili srednjem preduzeću obično toliko zauzet rutinskim zadacima i zahtevima da ne može da posveti više od 15 minuta nedeljno upravljanju bezbednosnim informacijama. U odsustvu sistematskog pristupa bezbednosti, samo je pitanje vremena kada će do incidenta doći, a ublaživanje njegovih posledica može potrajati danima.\n„Dakle, kako da počnete da poslujete na sistematičniji način? Za početak, neophodno je da odaberete pouzdano i sveobuhvatno bezbednosno rešenje koje će vam olakšati da zaštitite IT infrastrukturu, kao i potrebe vašeg poslovanja. Adekvatno bezbednosno rešenje uključuje alate za bezbednost uređaja na različitim operativnim sistemima, filtriranje saobraćaja i ažuriranja softvera. Nakon što instalirate određeno bezbednosno rešenje, možete početi da radite sa spcijalistima. Što je infrastruktura kompleksnija, viši je nivo stručnosti koji je neophodan kako bi se upravljalo bezbednošću. U timu su vam potrebni stručnjaci koji poseduju odgovarajuće veštine da održavaju vaš informacioni sistem ili partner čiji zaposleni poseduju stručno IT znanje kako bi mogli da vam pomognu u hitnim slučajevima. Takođe je bitno i da imate pripremljenu strategiju i plan za hitne slučajeve“, izjavio je Ovanes Mihajlov (Ovanes Mykhailov), generalni direktor za tržišta u razvoju u kompaniji Kaspersky Lab.\nPostoje dve opcije za upravljanje IT infrastrukturom. Prva je da se celokupnim sistemom upravlja iz same firme – neki IT stručnjaci smatraju da je ovo jedini način na koji se poslovni procesi mogu potpuno automatizovati, a bezbednost propisno zagarantovati. Međutim, bitno je naglasiti da, ukoliko se kompanije odluče da same upravljaju IT infrastrukturom, uvek će imati dodatnih troškova prilikom angažovanja stručnjaka. Mnoge kompanije na kraju zaposle tim visoko specijalizovanih IT stručnjaka koji upravljaju IT infrastrukturom na dnevnom nivou a takođe upravljaju rizikom i modifikacijama. Druga opcija je da se posao poveri preduzetniku. Eksterni stručnjaci za upravljanje IT sistemima često bolje obavljaju zadatke, a njihovo trajno zapošljavanje može biti skupo. Obe opcije mogu biti jednako efikasne, u zavisnosti od prirode poslovanja.\nBezbednost informacija u vlasničkim IT infrastrukturama\nUkoliko kompanije izaberu da poseduju sopstvenu IT infrastrukturu, naophodno je da zaposle tim specijalista koji će obezbediti neometano izvršavanje poslovnih zadataka. Neophodno je da postoji plan infrastrukturne bezbednosti koji treba da da odgovare na sledeća pitanja:\nNa koji način će se zaštititi pristup kompanijskim računarima?\nDa li će podaci biti šifrovani?\nUkoliko zaposleni napusti kompaniju, na koji način će se onemogućiti pristup njegovom/njenom računaru?\nKako će biti zaštićeni kanali komunikacije i virtualne radne stanice?\nDa li je moguće da se zaštite mobilni uređaji zaposlenih tako da osetljivi podaci ne dođu u ruke sajber kriminalaca u slučaju da je uređaj izgubljen ili ukraden?\nBezbednost informacija u IT infrastrukturama koje su u vlasništvu treće strane\nUkoliko kompanije žele da povere svoju infrastrukturu trećoj strani, neophodno je izvršiti proveru bezbednosnih protokola, kao i rezultate prethodnih projekata treće strne. Takođe, plan infrastrukturne bezbednosti treba da da odgovore na sledeća pitanja:\nKoje bezbednosne alate preduzetnik koristi kako bi zaštitio infrastrukturu?\nDa li je moguće da se status mreže nadgleda na daljinu?\nKako će biti organizovana zaštita kanala komunikacije?\nKako će se urediti procedure čuvanja podataka?\nKako se podaci vraćaju sa kopija za čuvanje?\nKako se čuva memorija – osnovna i dodatna?\nKako će se sprovesti obuka u IT bezbednosti za zaposlene? Ovo je naročito važno kako bi se sprečili sajber napadi koji kao način upada koriste socijalni inženjering.\nIT infrastruktura predstavlja pokretačku moć jedne organizacije. Nove tehnologije i trendovi kao što su mobilnost, „Big data“, BYOD (korišćenje sopstvenog uređaja za posao), cloud servis i usmerenost na klijente pružaju mnoge prednosti, ali isto tako, opterećuju kompanijske sisteme. Svaka inovacija nosi sa sobom nove bezbednosne ranjivosti na koje se mora obratiti posebna pažnja.\nPrevazilaženje problema kompleksnosti IT infrastrukture was last modified: March 3rd, 2016 by Redakcija\nOperaciji Blockbuster: prekinuti aktivnosti hakerske grupe Lazarus


Brnabić: Srbija danas zemlja koja pobeđuje - Radio televizija Pančevo\n28. oktobra 2020. 28. oktobra 2020. 0153\nSrbija je danas mnogo drugačija zemlja nego 2017. godine i fundamentalno drugačija nego 2014. godine, prestala je da bude zemlja koja niže istorijske poraze i postala zemlja koja pobeđuje, poručila je mandatarka za sastav nove vlade Ana Brnabić, na početku izlaganja ekspozea pred poslanicima.\nPočeli smo konačno da verujemo u sebe, u sopstvene kapacitete i uspeh, ne tražimo izgovore za neuspehe. Počeli smo da radimo i prestali da kukamo, rekla je Brnabić koja je vodila i prethodnu vladu, dodajući da joj je čast da po drugi put traži podršku za program rada vlade koji predlaže.\nZemlja u kojoj je nezaposlenost na rekordno niskom nivou od 7,3 odsto, prosečna neto plata veća od 500 evra i zemlja u kojoj se plate i penzije kontinuirano povećavaju. Zemlja koja je ušla u period stabilnog rasta čija je stopa jedna od najvećih u ovom delu Evrope, a ove godine će verovatno biti najveća, navela je ona.\nRadili smo zajedno, borili smo se zajedno, menjali smo naše navike i razmišljanja, kako bi mi sami bili uspešniji, i kako bi onda naše društvo bilo uspešnije, kazala je Brnabić i dodala:\n”Ovo što smo uradili u poslednjih šest do sedam godina je bilo sve osim lako”.\nNikoleta Dragaš 5. juna 2019. 5. juna 2019.\nBojana Kecic 25. juna 2020. 29. avgusta 2020.


U poruci zaposlenima, Brennan je naveo da je vrijeme da se vidi da li Agencija treba da se mijenja (EPA)\nDirektor Centralne obavještajne agencije (CIA) Sjedinjenih Američkih Država John Brennan naredio je širu unutrašnju reviziju koja bi mogla dramatično promijeniti način organizovanja Agencije, saopćili su danas američki zvaničnici.\nU poruci zaposlenima, od 24. septembra Brennan je naveo da je “vrijeme da dobro i iskreno pogledamo sami sebe i preispitamo da li Agencija treba da se restrukturira da bi bila efikasnija”.\n“Pomenuo sam nekoliko puta, tokom prošle godine, da sam sve više ubijeđen da je došlo vrijeme da se dobro sagledamo kako smo organizovani kao Agencija i da li je, našoj aktuelnoj strukturi i načinu rada potrebno prilagođavanje da bi se obezbijedio naš budući uspjeh”, naveo je Brennan u poruci čiji dijelovi su bili dostupni agenciji AFP.\nU Brenannovoj poruci je također navedeno da je iznenađen kako tehnološki napredak sada omogućava Agenciji da iskoristi podatke i ekspertize “u realnom vremenu”.\n“Mi treba da iskoristimo svu prednost nove tehnologije, da bi CIA provodila svoje misije brzo, okretno i efikasno kako se od nas i očekuje”, zaključio je on.\nO ozbiljnim strukturnim promjenama prvi je pisao Washington Post, koji, pozivajući se na sadašnje i bivše obavještajce, navodi da bi revizija rada predviđala razdvajanje odsjeka za špijuniranje i analizu, kako bi se stvorile posebne jedinice za geografske regione rizične po interese SAD-a.\nAmerička obavještajna agencija tvrdi da tajno naoružavanje boraca ima minimalan utjecaj na dugoročni ishod sukoba.\nGrupa Islamska država u Iraku i Siriji sada ima između 20.000 i 31.500 članova na terenu.\nU roku dva sata od postavljanja naloga Centralna obavještajna agencija SAD-a primila blizu 90.000 ‘retvitova’ i imala više od 115.000 sljedbenika.


Brus ONLINE - Budžetski kalendar gradova i opština\nBudžetski kalendar gradova i opština\nFiskalna godina u Srbiji poklapa se sa kalendarskom godinom i traje od 1. januara do 31. decembra. Ipak, budžetski proces je dugotrajan i priprema Zakona o budžetu Republike za narednu godinu počinje već 15. februara tekuće godine, kada ministar nadležan za poslove finansija daje instrukcije budžetskim korisnicima kako da daju predloge prioritetnih oblasti za finansiranje u narednoj godini.\nPriprema Odluke o budžetu lokalnih vlasti za narednu godinu počinje već početkom jula, kada ministar dostavlja uputstvo za pripremu odluke o budžetu lokalnih vlasti. Ovi i ostali rokovi za sprovođenje aktivnosti na pripremi i usvajanju budžeta, kao i rokovi za izradu završnih računa budžeta, definisani su budžetskim kalendarom.\nPočetkom avgusta lokalni organ uprave nadležan za finansije dostavlja uputstvo za pripremu nacrta budžeta lokalne vlasti. Već u septembru direktni korisnici sredstava budžeta lokalne vlasti dostavljaju predlog finansijskog plana lokalnom organu uprave nadležnom za finansije za budžetsku i naredne dve fiskalne godine. U oktobru mesecu lokalni organ uprave nadležan za finansije dostavlja nacrt odluke o budžetu nadležnom izvršnom organu lokalne vlasti. U novembru mesecu nadležni izvršni organ lokalne vlasti dostavlja predlog odluke o budžetu skupštini lokalne vlasti da bi najkasnije do 20. decembra skupština lokalne vlasti donela odluku o budžetu grada ili opštine koju u narednih 5 dana lokalni organ uprave nadležan za finansije dostavlja nadležnom ministru.\nAnketa o reformi poreza na imovinu i radu Opštine Brus\nRani javni uvid povodom izrade izmene dela PGR Brusa u delu saobraćajnica, javnih i ostalih površina od 09. do 23. oktobra\nSmanjuje se broj gradskih funkcionera u Vranju\nTrstenik - primer dobre prakse u strateškom planiranju\nOdgovorNi: Promena izbornog sistema?


Kontejneri za kabasti otpad u Novom Selu, Peščari i Aleksandrovu | (Vesti - 02. 06. 2019) Subotica.com\nKontejneri za kabasti otpad u Novom Selu, Peščari i Aleksandrovu\n02.06.2019. u 00:00h\nTradicionalna akcija prolećnog održavanja gradskih i prigradskih mesnih zajednica nastavlja se naredne sedmice, kada će kontejneri za sakupljanje kabastog otpada biti postavljeni u Novom Selu, Peščari i Aleksandrovu.\nU okviru prolećne akcije čišćenja i uređenja grada, kontejneri za sakupljanje kabastog otpada će u ponedeljak i utorak biti postavljeni u Mesnoj zajednici Novo Selo, na uglu ulica Mičurinove i Trogirske, Metohijske i M. Marulića, Beočinske ulice i Bajskog puta, na uglu ulice M. Bursać (iza parka), na početku ulice Laze Mamužića i na Bajskom putu kod okretišta.\nAkcija se nastavlja u sredu i četvrtak u Mesnoj zajedini Peščara, gde će kontejneri biti postavljeni na uglu ulica Rolana Romena i Jabuke (kraj asfalta), J. Kolumba i Skadarlijske, Uskočke i Koparske ulice, Edvina Zdovca i Uskočke, i na uglu Kajsija i Lepe ulice.\nU petak i subotu, akcija će se završiti u Mesnoj zajednici Aleksandrovo, gde će konteneri za sakupljanje kabastog otpada biti postavljeni kod okretišta autobusa u ulici S. Novaka, u ulici Jelene Čović, na zaobilaznom putu u krivini posle Bunarića, u ulici Aksentija Marodića (kod škole) i kod kafane "Bačvanka".


RTCG - Radio Televizija Crne Gore - Nacionalni javni servis :: Društvo :: "Ganića kula primjer odgovornog odnosa države"\n24. 02. 2020. 17:30 >> 17:29 0\nGanića kula primjer odgovornog odnosa države i dobre saradnje sa Islamskom zajednicom, ocijenio je ministar kulture, Aleksandar Bogdanovi, koji je boravio danas u radnoj posjeti Rožajama, gdje je sa predsjednikom opštine Rahmanom Husovićem razgovarao o realizovanim projektima i budućim oblicima saradnje na više nivoa.\nMinistar Bogdanović i predsjednik Husović obišli su i simbol Rožaja - Ganića kulu, na kojoj se završava prva faza rekonstrukcije.\nCijeneći značaj očuvanja objekata tradicionalne arhitekture karakteristične za ovo područje, na današnjem sastanku sa rukovodstvom rožajske opštine inicirane su aktivnosti vezane za Kulu Hadžialijagića, koja je u postupku utvrđivanja kulturne vrijednosti od strane Uprave za zaštitu kulturnih dobara.\nPreporučeno je i sprovođenje konzervatorskih mjera na Kučanskoj džamiji kao još jednom očuvanom primjeru sakralnih objekata islamske arhitekture iz 18. vijeka.\nRazgovarano je i o projektima koji bi u skorijoj budućnosti mogli da se valorizuju u kulturno-turističke svrhe.\nMinistar Bogdanović kazao je da će Ministarstvo kulture nastaviti da podržava projekte iz oblasti kulturno-umjetničkog stvaralaštva, kao i značajne manifestacije ovog kraja od kojih je najreferentniji festival dječje pjesme „Zlatna pahulja“.\n„Ovo je bila prilika i da iskažemo spremnost i volju Ministarstva kulture da i u narednom periodu podrži i kulturne djelatnike sa ovog područja, ne samo kroz konkursna rješenja već i kroz druge koncepte naših kulturnih politika koje se odnose na dodatnu afirmaciju kulturno-umjetničke scene sjevera naše zemlje“, istakao je Bogdanović.\nKako je saopšteno iz Ministarstva, predočio je i mogućnosti saradnje kroz apliciranja kod međunarodnih fondova poput Euroimaža i programa „Kreativna Crna Gora“ i „Evropa za građane“. Na sastanku je ocijenjeno i da je neophodno snažiti saradnju između nacionalnih i opštinskih ustanova kulture.\n„U tom kontekstu, saglasni smo da će od velike pomoći biti donošenje Programa razvoja kulture za Rožaje, kojim će na stručan i analitičan način biti definisano stanje kulture u ovoj opštini i donijete konkretne mjere daljeg unapređenja i razvoja kulture u ovom gradu“, naglasio je ministar.\nMinistarstvo kulture Aleksandar Bogdanović Ganića kula


Apsolutni pobednik kulen proizvođača Vojnović iz Kuzmina - Ozon Media\nSremska kulenijada koja je održana u Erdeviku proteklog vikenda, okupila je veliki broj učesnika i ljubitelja ovog suhomesnatog proizvoda. Za najbolji kulen priznanja su dobili proizvođači iz Sremske Mitrovice.\nPobednik ovogodišnje Kulenijade, u kategoriji “Apsolutni pobednik kata”, je Vojnović iz Kuzmina, koji je ujedno i apsolutni pobednik po mišljenju žirija.\nStručni žiri za ocenjivanje kvaliteta kulena je prikupljao uzorke od takmičara, a kvalitet su ocenjivali i profesionalni kuvari. Na kraju su proglašeni najbolji od najboljih kojima su uručene diplome i statua “Kulenka”.\nŽiri je saopštio sledeće rezultate:\nU kategoriji “Apsolutni pobednik kata” je kulen proizvođača Vojnović iz Kuzmina.\nU kategoriji “Apsolutni pobednik uzani” je kulen proizvođača Lemaić K&M iz Šida.\nU kategoriji “Kata – gazdinstvo” pobednik je PG Miščević, drugo mesto osvojio je Nenad Vojnović a treće PG Emilija Jeremić.\nU kategoriji “Kata kompanije” prvo mesto osvojila je mesnica Dača deluks iz Sremske Mitrovice, drugo mesto zauzela je Lođina prerada iz sela Martinaca a treće Lemaić K&M iz Šida.\nU kategoriji “Uzani gazdinstva” pobednik je PG Mladen Lemaić iz Šida, drugo mesto osvojio je Vladimir Džmura iz Sremske Mitrovice a treće Spomenka Slavkić iz Martinaca.\nU kategoriji “Uzani kompanije” prvo mesto zauzela je mesnica Dača deluks iz Sremske Mitrovice, drugo mesto Aleksandar Repajić iz Vašice a treće Lođina prerada iz Martinaca.\nOrganizatori su najavili da će od ove godine nagrađivati i proizvođače kulena koji su teritorijalno i administrativno van teritorije Srema, a dobitnik nagrade je Nikola Maksimović iz Valjeva. Osim Komisije za stručno ocenjivanje kvaliteta kulena, predate uzorke ocenjivali su i profesionalni kuvari, a najbolji je po njihovoj oceni kulen Vojnović iz Kuzmina.\nNa štandovima u parku predstavili su se proizvođači hrane i pića, a na pozornici su se smenjivali učesnici kulturno-umetničkog programa, kroz nastupe preko 15 kulturno-umetničkih društava i etno grupa. U večernjim satima održan je koncert Tamburaškog orkestra „Gospon tamburaši“.


ROK ZA PLAĆANJE PDV-A OSTAJE DO 10. U MJESECU | Hayat.ba\n“Ti prijedlozi su dolazili sa mnogih strana, ali ću podsjetiti javnost da smo na početku ove godine razgovarali o mogućnosti pomjeranja plaćanja PDV-a. Tada smo rekli da to nije moguće jednokratno uraditi i to u trenucima kada smo procjenjivali da će rast BDP-a u BiH biti značajan. Svi makroekonomski pokazatelji u tom trenutku bili su jako dobri, ali smo rekli da to za sve nivoe vlasti nije prihvatljivo i da bi izazvalo preveliki šok. Nerealno je procjenjivati da se to može napraviti u trenutku kada svi budžeti imaju potrebu za dodatnim sredstvima, prije svega zbog zdravstvenog sektora, ali i pomoći privrednim subjektima. S druge strane, susreću se s gubicima od indirektnih poreza i još im pomjerite plaćanje PDV-a… Lično mislim da u ovom trenutku budžeti to ne bi uspjeli da izdrže”, kaže Tegeltija.\nAdnan Smailbegović, predsjednik Udruženja poslodavaca FBiH, kazao je za “Nezavisne” da je ovo udruženje Vladi FBiH uputilo inicijativu da se pomjeri plaćanje PDV-a za kraj mjeseca, a onda je federalna vlada istu inicijativu uputila Vijeću ministara.\n“Sigurni smo da gospodin Tegeltija zna koji su mogući izvori finansiranja i mislim da ovdje nije samo u pitanju dobra volja, nego da li ima novca, s obzirom na to da bi za tu operaciju u budžetu, kako FBiH i RS, tako i institucija BiH, nedostajalo 240 miliona KM. Takva operacija je moguća ukoliko su institucije sposobne da obezbijede taj novac”, rekao je Trivić.


Grad će sufinansirati manifestacije iz oblasti poljoprivrede - Suboticke Novine\nGrad će sufinansirati manifestacije iz oblasti poljoprivrede\nPotpisano 14 ugovora sa udruženjima građana i raspoređeno 2 miliona dinara\nFestival mlade rakije “Memorijal Blaško Kopilović” u Ljutovu, svake godine beleži rast broja posetilaca i izlagača iz naše zemlje ali i zemalja regiona. Kako sama manifestacija raste, tako se povećava i nivo troškova, te su dobijena sredstva na konkursu od velikog značaja za Udruženje proizvođača i ljubitelja rakije jer će im olakšati organizaciju dvanestog u nizu poznatog ljutovačkog festivala.\n“Svaka sredstva su dobrodošla i uvek su korisna, naročito kada lokalna samouprava prepozna nečiji rad, a naš traje već 12 godina. Ranije smo imali samo jednom sličnu finansijsku podršku pre nekoliko godina, a ovo je drugi put da dobijamo određena sredstva od grada. Inače ove godine festival će se održati tradicionalno druge subote novembra, dakle 9. novembra.” izjavio je Saša Kopilović, Udruženje proizvođača i ljubitelja rakije.\nKako je istakao Šimon Ostrogonac, interesovanje za dodelu sredstava je bilo veliko, a 14 udruženja ispunila su sve uslove propisane konkursom. S obzirom da je budžet bio ograničen, udruženja su za svoje projekte dobijali u proseku 180.000 dinara.\n“Malo je više zahteva bilo i traženo je više novca, ali mi smo izdvojili koliko smo mogli i uglavnom smo svima koji su tražili određeni iznos, taj iznos smanjili za 10 odsto kako bi se uklopili u budžet. Na konkursu smo finansirali isključivo udruženja koja su vezana za poljoprivredu, koji su konkurisali za organizaciju tradicionalnih priredbi poput Dani vina na Hajdukovu, Trka magaraca, Dani belog luka na Šupljaku i druge seoske manifestacije, što nam je i cilj, da popularizujemo.” rekao je Šimon Ostrogonac, član GV za oblast poljoprivrede\nZamenica gradonačelnika, Timea Horvat podsetila je da Grad podržava organizaciju manifestacija koja se bave promocijom poljoprivrede, programskih aktivnosti i popularizacijom domaćih proizvoda, kao i rad udruženja građana.\n“Dodelom sredstava na konkursu za popularizaciju manifestacija iz oblasti poljoprivrede, još jednom dokazujemo da Grad Subotica prati i pomaže rad udruženja građana koja rade na popularizaciji svojih aktivnosti, odnosno popularizaciji domaćih proizvoda, a istovremeno svojim radom obogaćuju turističku ponudu grada jer znamo da ove manifestacije višu nisu lokalnog, već međunarodnog karaktera.” istakla jeTimea Horvat, zamenica gradonačelnika Subotice.\nKonkurs javnog nadmetanja za sticanje prava na privremeno korišćenje javne površine


Da li se i vama čini da vreme brže prolazi? Možda ste i vi konstatovali: „Mart kao da je juče bio… a već se bliži kraj godine…“ Većina ljudi ima utisak da vreme teče brže nego ranije i to je sasvim razumljivo. Nove tehnologije olakšale su nam život i ubrzale mnoge procese koji su…\nDanas nikoga ne čini srećnim to što se svako jutro budi u krevetu, što ujutru ima da popije kafu ili kola da vozi. Ljudi misle da se to podrazumeva… Iz iskustva znam da smo u današnje vreme trenirani da preuzmemo odgovornost za svoju karijeru ili finansije, ali ne i za svoje emocije. Naš odnos…\nDa li vam se nekada desilo da odbijete neku fantastičnu priliku u strahu da biste zbog nje mogli da izgubite partnera, naljutite roditelje, izgubite status na koji ste navikli? Jeste li odustajali od neke šanse, jer vam se činilo da vas vaši bližnji ne bi podržali, a onda tiho patili zbog nepravednosti života? Ili ste…\nEnergija teče u pravcu u kome je usmerena naša pažnja, a mudrost je znati na šta je usmeriti – zato je veoma važno znati kako se formulišu ciljevi.


GLEMBAJEVI NA TURNEJI PO REGIONU – Otvaraju Festival u Rijeci – Pozorište "Atelje 212"\nGLEMBAJEVI NA TURNEJI PO REGIONU – Otvaraju Festival u Rijeci\n27. априла 2011\nPredstava Ateljea 212 „Gospoda Glembajevi“, koja je od svog premijernog izvođenja početkom februara proglašena jednim od najznačajnijih pozorišnim događajima u regionu ove sezone, otvoriće 18. međunarodni festival malih scena u Rijeci!\nNa Festivalu malih scena, koji traje od 3. do 8. maja u Rijeci, u zvaničnoj selekciji Željke Turčinović, biće izvedeno osam predstava iz pet zemalja. U Rijeci vlada veliko zanimanje za „Glembajeve“, koji otvaraju festival, pa će se ova predstava igrati dve večeri zaredom, 3. i 4. maja 2011, a već 5. i 6. maja predstava će gostovati Kopru (Gledališče Koper), gde su karte već rasprodate.\nU ovom komadu o propasti bogate građanske porodice koja je svoju moć i svoje bogatstvo zasnovala na prevarama, zločinima i na pljački igraju: Boris Cavazza, Anica Dobra, Nikola Ristanovski, Jelena Đokić, Vlastimir Đuza Stojiljković, Branislav Trifunmović, Tanasije Uzunović, Svetozar Cvetković, Mladen Sovilj, Stefan Trikoš, Aleksandar Đurđić.\nVeoma uspešno gostovanje Ateljea 212 u Mostaru na Mostarskom proleću 18. aprila, potvrdilo je zašto vlada tako veliko zanimanje za ono što pozorište danas ima da kaže. Izuzetno velika posećenost – oko osamsto gledalaca od kojih je preko sto sedelo na naknadno unesenim stolicama ili stajalo u Domu Hercega Stjepana Kosače – bilo i više od uobičajene želje da se prisustvuje jednom kulturnom događaju. Hit-predstava „Gospoda Glembajevi“, po čuvenoj drami iz Krležine trilogije o Glembajevima, a u režiji Jagoša Markovića, jednog od najistaknutijih reditelja srednje generacije, postala je već sada ovogodišnji vrhunac Mostarskog proleća!


Cediljka za citruse sa kućištem od nerđajućeg čelika Tristar CP-2265 - Prodaja, Cena\nCena Sa PDV-om: 4290 din.\nKarakteristike proizvoda: Cediljka za citruse sa kućištem od nerđajućeg čelika Tristar CP-2265\n2 kupe za ceđenje\nRotacija ulevo i udesno\nFilter za pulpu\nDelovi pogodni za pranje u mašini za pranje sudova\nOpis proizvoda: Cediljka za citruse sa kućištem od nerđajućeg čelika Tristar CP-2265\nAparat za ceđenje citrusa 60W - Kućište od nerđajućeg čelika\nSokovnik za citruse od nerđajućeg čelika sa snažnim motorom! Ima providnu zaštitu od prašine i dve kupe za limun i pomorandže različitih veličina. Sokovnik ima praktičan sistem protiv kapanja i vrlo je jednostavan za čišćenje.\nIzdiktirajte operateru šifru proizvoda - šifra ovog proizvoda je: 40209\nSifra 40209, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 40209, 2, Pavle Milosevic, Obalska 18, 11000, Beograd, 063123123, pavmi@szk.com


Šćekići gotovo dva meseca u mraku zbog izgradnje stambene zgrade\n"Zazidani" u svojoj kući\nNadležni u opštini tvrde da investitor "Alfa stan" gradi po zakonu. Novi objekat samo pet centimetara udaljen od kuće Šćekića\nSREMSKA MITROVICA - Porodica Milorada Šćekića gotovo dva meseca živi u mraku u svojoj kući, jer im stambeni objekat, koji ubrzano niče na susednom placu, u potpunosti zaklanja svetlost. Nadležni u opštinskoj upravi za urbanizam, obrazlažu da investitor "Alfa stan" iz Novog Sada postupa u skladu sa zakonskom procedurom jer, Plan generalne regulacije predviđa takvu vrstu gradnje u tom delu grada. Sve se gradi i radi po Zakonu, a Šćekići svakim danom imaju sve manje svetla.\nLOKACIJA ZAPALA ZA OKO "MOĆNIM" INVESTITORIMA\n- Već 25 godina živim u ovoj, planski građenoj kući, na 2,4 ara i jedina krivica naše porodice je što se nalazimo na skupoj i izuzetno atraktivnoj lokaciji, preko puta plaže Brioni, koja je "zapala za oko" moćnim investitorima. Sa pokojnim komšijom od koga je "Alfa stan" kupio kuću sa prostranim dvorištem bio sam u izuzetnim odnosima. Golgota počinje u aprilu, kada je počelo rušenje zida između naše dve kuće. Posle toga sam se žalio Republičkoj građevinskoj inspekciji, koja je predmet prosledila pokrajinskoj, od koje nikad nisam dobio odgovor. Investitor je od nas krio šta gradi, a tek posle stavljanja fundirane ploče saznali smo da je reč o trospratnoj zgradi, sa prizemljem, koja niče kao iz vode, očajan je Milorad Šćekić, čija porodica već drugi mesec živi bez sunčeve svetlosti.\n- Zbog gradnje objekta, na udaljenosti od pet centimetara, trpe svi ukućani, osmogodišnja ćerka je dobila alergiju na prašinu i malter, a kad je upitala zidara: "Čiko, kako ćemo da čitamo?", odgovorio joj je da upali sijalicu - kaže glava porodice Milorad Šćekić ističući da je o svemu obavestio i predsednika opštine, da je Opštinskom sudu podneo tužbu za ometanje prava poseda i tražio da se po hitnom postupku zaustave svi radovi, ali ništa nije pomoglo.\nSledeći potez je odlazak po pravdu kod pokrajinskog ombudsmana i u Ministarstvo pravde, najavljuje Šćekić.\nKako saznajemo u opštinskoj upravi za urbanizam, Planom generalne regulacije grada "dugogodišnji problem (ne)građenja u rubnim zonama blokova kolektivnog stanovanja i rešavanje imovinsko-pravnih odnosa rešen je urbanom rekonstrukcijom blokova". Opštinski građevinski inspektor je 20. jula izašao na lice mesta, izvršio kontrolu gradilišta i konstatovao da se "radovi na objektu izvode prema izdatom odobrenju".\n- Imamo sve dozvole za izgradnju zgrade od 540 kvadratnih metara, koju gradimo na sopstvenom placu. Taj deo stambenog objekta Milorada Šćekića, koji je navodno ugrožen, je po dokumentaciji kojom raspolažemo bespravno izgrađen, odgovorio je na optužbe Radoslav Jovanović, direktor "Alfa stana".\nSmenjen dugogodišnji direktor kikindske fabrike crepa i pločica "Toza Marković"\nZamenik predsednika SO Kula osuđen zbog krađe tone šećera\nKardiovaskularne bolesti najčešći uzrok smrti Novosađana\nČetvorica mladića romske nacionalnosti tvrde da ih je maltretirala policija


Klimatske promene – uticaj na poljoprivredu – Serbia Organica\nKlimatske promene – uticaj na poljoprivredu\nPrema Svetskoj meteorološkoj organizaciji globalne promene su promene u neorganskom i organskom svetu kao i u čovekovoj aktivnosti i u društvu u celini. One nastaju kao posledica delovanja klimatskih promena, koje se direktno ili indirektno pripisuju ljudskim aktivnostima, a koje menjaju sastav atmosfere i koje se za razliku od klimatskih varijabilnosti, beleže tokom dužeg vremenskog perioda.\nPoljoprivreda je po svojoj prirodi visoko zavisna od klimatskih promena. Ona u mnogome zavisi od prirodnih ekosistema i procesa u njima. Merama zaštite i očuvanja prirodnih vrednosti mogu se ublažiti i nepovoljni klimatski uticaji na lokalnim nivoima: podizanje i očuvanje visoke vegetacije uz poljoprivredne površine i vetrozaštitnih pojaseva, očuvanje vlažnih staništa i sl.\nOsmotrene srednje godišnje temperature u poslednjih 50 godina pokazuju pozitivan trend na području gotovo cele Srbije. Porast iznosi do 0,04° C po godini, dok je u nekim područjima na istoku i jugoistoku zemlje zabeležen negativan trend do -0,05° C po godini. Najveći porast temperature beležen je u jesenjem periodu. Sa druge strane količina padavina u periodu 1946-2006. ima pozitivan trend, na većem delu teritorije Srbije. Smanjenje količina padavina osmotreno je u istočnom i jugoistočnom delu Srbije. Na zapadu zemlje zabeležen je porast do 16 mm po godini, a na jugozapadu pad količine padavina za 8 mm po godini.\nPrema većini prognoza, Srbiju kao i ceo region jugoistočne Evrope očekuju značajne promene klime u skorijoj budućnosti: povećanje temperature, prostorna i vremenska izmena režima padavina. Predviđa se da će porast prosečne temperature na godišnjem nivou do kraja ovog veka iznositi od 2,4°C do 2,8°C prema optimističnom scenariju, a prema pesimističnom scenariju od 3,4°C do 3,8°C. Prema svim scenarijima očekuje se rast prosečne temperature, uz određene regionalne razlike u svim delovima Srbije. Prema jednom scenariju očekuje se smanjenje količine padavina na celoj teritoriji Srbije, uz nešto slabije izraženo smanjene u Vojvodini i nekim delovima istočne Srbije. Prema drugom scenariju u Vojvodini će se povećati količina padavina, a u ostalim delovima Srbije će ostati ista ili će se smanjiti.\nUsled klimatskih promena vrlo je verovatno da će se Srbija u skorijoj budućnosti suočiti i sa povećanim brojem elementarnih nepogoda: poplave, suše, požari. U poljoprivrednoj proizvodnji projektovan je pad prinosa za skoro sve ratarske vrste (MŽSPP, 2010), jedino se kod kukuruza uz intenzivno navodnjavanje, očekuje blagi porast prinosa. Za teritoriju Vojvodine projektovano je da će porast temperature i letnje suše generalno značajnije ugroziti prinose prolećnih useva, nego što će to biti slučaj sa ozimim. Kod ozimih useva očekuje se da će pozitivni efekti (produženje vegetacione sezone) nadmašiti indirektne negativne efekte.\nPoljoprivrednu proizvodnju mogu ugroziti i razne vrste bolesti i parazita čije učestalosti i raširenosti bi se mogle izmeniti usled klimatskih promena. Produženje vegetacione sezone usled povećanja zimskih i ranoprolećnih temperatura dovele bi i do veće mogućnosti razvoja bolesti i štetočina. Kod nekih populacija insekata i to onih koji zavise od vlažnosti zemljišta, može doći do smanjenja učestalosti i brojnosti usled produženja sušnih perioda.\nOčekivan porast pojava poplava i visokih voda sigurno će uticati na intenzitet vodene erozije u pojedinim krajevima. Erozija vetra kojoj je izložen značajan deo Vojvodine (Savić et al., 2002), može biti značajno pojačana usled produženih perioda suše i visokih temperatura.\nKonkretne mere koje nam stoje na raspolaganju su: izbor odgovarajućih sorti / rasa, izmena načina obrade zemljišta (konzervacijska obrada), gajenje novih biljaka / životinja koje do sada nisu gajene na datim prostorima, održivo uvođenje navodnjavanja, izmena načina korišćenja i vrsta đubriva, izmene u vremenu zasnivanja useva, primena zaštitnih mera (protivgradne mreže, defrost mreže), unapređenje mehanizacije, osiguravanje useva i stoke, formiranje zadruga.\nDr Vladimir Filipović, naučni saradnik\nEolska erozija i vetrozaštitni pojasevi\nŽuti i beli kokotac


RTS :: Mađarska za zaštitu šengenske granice\nDruštvo Mađarska za zaštitu šengenske granice\nčetvrtak, 27. avg 2015, 15:20 -> 15:58\nMađarska za zaštitu šengenske granice\nMađarska ne prihvata ilegalne prelaske granice i zbog toga će sledeće nedelje parlamentu predložiti set zakona čiji je cilj da se zaštite šengenske granice, rekao je na brifingu sa novinarima Janoš Lazar, vodeći ministar u kabinetu predsednika Vlade Mađarske.\nJanoš Lazar je naveo da je stanje sa migrantima "neizdržljivo" i da je naloženo ministru spoljnih poslova Peteru Sijartu da o dešavanjima sa izbeglicama na mađarsko-srpskoj granici hitno izvesti Brisel i Berlin, javlja dopisnik RTS-a.\nEvropska Unija ne nudi Mađarskoj pomoć u zaštiti šengenskih granica, ali mađarskoj Vladi je to obaveza i mi ćemo to učiniti, rekao je Lazar.\nMigranti su sve agresivniji, odbijaju da se registruju, donose bolesti kakvih u Mađarskoj odavno nije bilo i to mađarska Vlada neće tolerisati.\nLazar je naglasio da Mađarska i dalje garantuje politički azil po međunarodnim standardima, ali ilegalne prelaske granica neće dozvoliti.\nZbog toga će naredne nedelje parlamentu Mađarske biti predložen set zakona i izmena Krivičnog zakonika, po kome će ilegalan prelazak granice i rušenje ograde na mađarsko-srpskoj granici biti tretirano kao krivično delo, a biće pooštrena kaznena politika prema krijumčarima ljudi.\nO svim ovim merama, mađarska Vlada će u tranzitnim zemljama, među kojima je i Srbija, pokrenuti informativnu kampanju, kako bi se ilegalni migranti uverili da ne dolaze u Mađarsku.\nPrva linija ograde na mađarsko-srpskoj granici sa bodljikavom žicom biće završena do 31. avgusta, a od 1. septembra na granici će migrante dočekivati i specijalne policijske jedinice graničara.\nDruga linija ograde visine 3,5 metara gradi se iza prve i ona treba da bude završena najkasnije do 30. oktobra, najavio je vodeći ministar u kabinetu Viktora Orbana.\nInače, posle jučerašnjeg incidenta u mađarskom mestu Reske, kada je policija upotrebila suzavac protiv migranata, jutros je na ulazu u Mađarsku relativno mirno. Migranti tvrde da je mađarska policija neke od njih vratila u Srbiju.


SzS: Nema prekida bojkota parlamenta dok se ne ispune zahtevi | Autonomija\nSzS: Nema prekida bojkota parlamenta dok se ne ispune zahtevi\n"Osloboditi medije i uspostaviti uslove za slobodne i poštene izbore"\nPredsedavajući Savezu za Srbiju Janko Veselinović izjavio je danas da za taj opozicioni blok „ne postoji mogućnost povratka u skupštinsku salu dokle god se ne oslobode mediji i uspostave uslovi za slobodne i poštene izbore“.\nVeselinović je u pisanoj izjavi naveo da „nikakvih kompromisa ili polubojkota neće biti dok se ne ispune kako zahtevi navedeni u Sporazumu sa narodom, tako i zahtevi Stručnog tima protesta Jedan od pet miliona“.\n„Na to nas obavezuje Sporazum sa narodom koji je potpisalo oko 200.000 građana i svako kršenje toga značilo bi izdaju naših sugrađana“, naveo je Veselinović a preneo Savez za Srbiju.\nPoslanik Nove stranke Zoran Živković izjavio je ranije danas da bi poslanici koji bojkotuju parlament u četvrtak trebalo da dođu na sednicu na kojoj će se direktno postavljati pitanja predstavnicima vlasti i postave pitanja zbog kojih će „ministri morati da grizu gornju usnu i daju odgovore koji će ih koštati karijere“.\nŽivković je na konferenciji za novinare rekao da pasivan bojkot ne vodi ničemu, te da će pitati kolege iz opozicije da odu u četvrtak na sednicu.\n„Ja mislim da treba da postoji aktivan bojkot da budemo ovde i kada ne ulazimo u salu i da nekada imamo i razlog da uđemo u tu salu na par sati i da se obezbedi prisustvo na nekim odborima kada imamo da kažemo odlučno i jasno o onome šta je na dnevnom redu“, rekao je Živković.


Tokom četvrtog dana 7. Kid's Festivala upriličen je tradicionalni Dan policije. U sklopu aktivnosti rada policije u zajednici, policijski službenici iz raznih bh. agencija za sprovođenje zakona iskoristili su ovu priliku da se druže sa djecom, da im predstave rad policije, kao i da ih nauče pravilima u oblasti sigurnosti u saobraćaju, internet kriminala, te opasnostima interneta za djecu. Policajci su djeci održali i kratak kurs tehnika samoodbrane.\nAktivnostima je prisustvovao šef misije EUPM-a, komesar Stefan Feller: "Drago mi je da na ovaj dan mozemo najmladje upoznati sa pravilima iz sigurnosti, ali im predstaviti i način na koji mi radimo. Moji saradnici koji to obavljaju na pravi način su prisutni i ja sam prezadovoljan".\n"Norveška ambasada je prisutna na Kid's festivalu već sedam godina, tako smo i ove godine tu. Značajno više djece učestvuje nego prethodnih godina i smatram da je ovo fantastičan događaj i nevjerovatan doživljaj za djecu, a također je veoma bitan i za cijelu BiH", kazao je ambasador Norveške u BiH Jan Braathu koji je danas posjetio promotivni štand svoje ambasade.


pink.rs | RADENOVIĆ ZA PINK: Tramp želi uticaj SAD-a na ovim prostorima, rešenje pregovora može da se odlaže do izbora u Americi! (VIDEO)\nRADENOVIĆ ZA PINK: Tramp želi uticaj SAD-a na ovim prostorima, rešenje pregovora može da se odlaže do izbora u Americi! (VIDEO)\nU SAD se stvari dešavaju po analogiji, značajna je i sama činjenica da Tramp želi da prisustvuje razgovoru između Srbije i njene autonomne pokrajine u Beloj kući, rekao je za NOVO JUTRO TV PINK, akademik Dragan Radenović.\nKomentarišući nastupajući sastanak u Beloj kući i to da li može da dođe do pomeranja sastanka kako bi se na njemu pojavio Donald Tramp, Radenović je istakao da je pomeranje već izvesno i to za dva dana.\n“Značajna je činjenica to da bi Tramp mogao da prisustvuje tom sastanku”, rekao je Radenović.\nKako kaže, od razgovora Vašingtonu se očekuje da, pored toga što bi Tramp želeo da reši taj problem do izbora, želeo bi i da ostane uticaj SAD na ovoj teritoriji.\n“SAD se ponovo pojavljuju kao značajan faktor sa svojim razlozima, zašto bi želeli da budu ovde. Od razgovora možemo da očekujemo da se apsollutno ništa ne promeni, može doći do toga da se sve samo izanalizira, i da se ostavi vremenski prostor za rešenje, koje će se odlagati do pobede Trampa na izborima”, rekao je Radenović.\nIstiče da se u SAD stvari dešavaju po analogiji.\nDr Duško Tomić, profesor Univerziteta za bezbednost i globalnestudije, rekao je da je nama jako bitno da do tog sastanka dođe, da nije toliko bitno da li će se on pomeriti, već da se krene sa razgovorima između Srbije i njene autonomne pokrajine.\n“Mi smo uradili prvi potez, dobar i ofanzivan, kako u diplomatskom, tako i u ekonomskom smislu. Istakli smo da ćemo graditi put do Merdara, što znači da otvaramo vrata za potencijalnu budućnost. Pokrenuli smo inicijativu malog Šengena o slobodnoj distribuciji robe između Makedonije, Albanije i tako dalje”, rekao je Tomić.\nKako kaže, predstoji veliki broj naših ofanziva, kao i jačanje još nekih pozicija koje postoje i treba da se razvijaju.\n“Imamo šta da ponudimo, imamo sa čim da idemo na taj sastanak. Tramp je pragmatičan i uvek će podržati ekonomski diskurs, ali ne očekujmo da će pregovori biti završeni u SAD”, rekao je Tomić.\nKako kaže, i ekonomski dogovor je veliki dogovor.\n“Sve što je demokratska vladavina za vreme Obame izgubila, od statusa u Gruziji, Sirija, Turska, LIbija, sve gde su izgubili, sa Trampom se ostvario povratak na pređašne pozicije. Polako pregovara sa svima. Njega ne vole, ali je pragmatičan i umešan predsednik, koji je smanjio stepen nezaposlenosti na minimalan nivo, a dobro hendluje i situaciju sa vojnim lobijem u SAD”, rekao je Tomić.\nIstiče da je bitno da se ne ide ka dole, već u izgradnju kapaciteta SAD.\n“Zato ističem da je ekonomski diskurs jako važan u ovom momentu”, rekao je Tomić.\nMilić za Pink: Veliki broj naših građana podržava dobre odnose SAD i Srbije, a za to je zaslužan predsednik Vučuć! (VIDEO)